Οριστικό τέλος στην κύστη κόκκυγα απλά και ανώδυνα - EPIRUS TV NEWS\nΟριστικό τέλος στην κύστη κόκκυγα απλά και ανώδυνα\nEpirus TV NEWS 6/27/2017 06:54:00 π.μ.\nΗ κύστη κόκκυγα αναπτύσσεται στην κοινώς λεγόμενη «ουρίτσα», στο τελείωμα, δηλαδή, της σπονδυλικής στήλης και συχνά δεν γίνεται άμεσα αντιληπτή από τον ασθενή, καθώς αναπτύσσεται αργά και ανώδυνα.\nΌμως σε προχωρημένο στάδιο ο πόνος μπορεί να περιορίσει σημαντικά τις καθημερινές δραστηριότητες του πάσχοντα.\nΟι τέσσερις βασικοί παράγοντες κινδύνου για την εμφάνιση της κύστης κόκκυγα είναι το φύλο (είναι συχνότερη στους άνδρες), το σκούρο χρώμα δέρματος με πλούσια τριχοφυΐα (μελαχρινοί και δασύτριχοι), τα παραπανίσια κιλά και η έλλειψη άσκησης.\nΠιο επιρρεπή είναι τα άτομα ηλικίας από 16 έως 20 ετών.\nΣύμφωνα με τον Dr. Χριστόφορο Τζερμιά, δερματολόγο – αφροδισιολόγο, επιστημονικό διευθυντή των «Δερματολογικών Ιατρείων IQ - Intensive Quality», η κύστη κόκκυγα είναι από τις πιο συχνές πρωκτολογικές παθήσεις ατόμων που κάνουν καθιστική εργασία ή ζωή.\n«Εμφανίζεται στο ανώτατο σημείο της μεσογλουτιαίας σχισμής και μπορεί να αποτελείται από μία ή περισσότερες οπές, τα συρίγγια, που επικοινωνούν κάτω από το δέρμα με την κύρια κύστη. Συνήθως τα συμπτώματα της κύστης κόκκυγα δεν είναι εμφανή, εκτός και αν έχει μολυνθεί.\nΜε την εμφάνιση της φλεγμονής, η κύστη κόκκυγα θα πρέπει να αντιμετωπίζεται άμεσα και ριζικά, προτού υποτροπιάσει και επιδεινώσει την κατάσταση. Η θεραπεία μπορεί να γίνει μόνο εφόσον ηρεμήσει η περιοχή από τη μόλυνση και σύμφωνα πάντα με τις οδηγίες του εξειδικευμένου χειρουργού», εξήγησε ο κ. Τζερμιάς.\n«Κλασική» αντιμετώπιση vs λέιζερ\nΌταν, λοιπόν, ο ασθενής παρατηρήσει οποιαδήποτε σημάδια ή συμπτώματα κύστης κόκκυγα, πρέπει οπωσδήποτε να επισκεφθεί τον εξειδικευμένο γιατρό για την σωστή διάγνωση και για τον σχεδιασμό της θεραπείας που θα ακολουθήσει, ανάλογα με τον βαθμό σοβαρότητας της βλάβης στην περιοχή του δέρματός του.\nΌπως εξηγεί ο ειδικός χειρουργός κ. Χατζημάρκου Ανδρέας, η συμβατική μέθοδος που εφαρμόζεται μέχρι και σήμερα από πολλές κλινικές είναι η χειρουργική επέμβαση με όλα τα επώδυνα χαρακτηριστικά της, μεταξύ άλλων:\n• μεγάλη τομή - ουλή στο δέρμα,\n• μεγάλο διάστημα αποθεραπείας, περίπου τριών μηνών,\n• επίπονη μετεγχειρητική περιποίηση, όπως χρήση αντιβιοτικών και συχνές αλλαγές γαζών,\n• πιθανότητα εμφάνισης επιπλοκών σε ποσοστό περίπου 10-15% των περιπτώσεων, όπως επανεμφάνιση της κύστης κόκκυγα ή μόλυνση στο σημείο της πληγής.\n«Αντίθετα από την χειρουργική επέμβαση, με την χρήση του λέιζερ η διαδικασία για την αφαίρεση της κύστης κόκκυγα και για την αποκατάσταση των βλαβών στην περιοχή (συρίγγια), γίνεται απλούστατη, άνετη και ανώδυνη», εξηγεί ο χειρουργός.\n«Η επούλωση της πληγής επιτυγχάνεται γρήγορα, μηδενίζονται οι πιθανότητες υποτροπής και αντιμετωπίζονται αποτελεσματικά όλα τα περιστατικά, ακόμη και αυτά των επανειλημμένων υποτροπών ή προηγούμενων αποτυχημένων χειρουργικών επεμβάσεων.\nΤα εξειδικευμένα πρωκτολογικά ιατρεία IQ Intensive Quality Proctohealth καινοτομούν για ακόμη μία φορά στην εφαρμογή της τεχνολογίας λέιζερ: για την θεραπεία της κύστης κόκκυγα χρησιμοποιούμε λέιζερ τεχνολογίας neoV1470 νέας γενιάς, που προσφέρει ασφαλή και οριστική λύση».\nΑκρίβεια χιλιοστού και άμεσα αποτελέσματα\nΟι νέες καινοτόμες μέθοδοι αντιμετώπισης δρουν απολύτως στοχευμένα και μέσα σε λίγα λεπτά αποκαθιστούν τη βλάβη, ανακουφίζοντας τον ασθενή.\nΕιδικότερα το λέιζερ neoV1470 στοχεύει με ακρίβεια χιλιοστού στην πάσχουσα περιοχή, μέσω οπτικής ίνας - αφού προηγουμένως γίνει σχολαστικός καθαρισμός της κοιλότητας - και αποκαθιστά την βλάβη άμεσα.\nΤο λέιζερ neoV1470 παράγει ενέργεια σε ένα μοναδικό μήκος κύματος και η ενέργεια μετατρέπεται αμέσως σε θερμότητα στην επιφάνεια του ιστού, για στοχευμένη δράση ακριβείας. Χάρη στην εύκαμπτη οπτική ίνα μικρής διαμέτρου και στην τεχνολογία ψύξης που διαθέτει, προσφέρει μεγάλο εύρος θεραπειών σε σχέση με άλλα λέιζερ με τα ίδια επίπεδα ισχύος.\nΠαρέχει ασφάλεια, ταχύτερη επούλωση, συντομότερη διαδικασία, ευελιξία εφαρμογής ανάλογα με την περίπτωση του ασθενούς και την σοβαρότητα της πάθησης.\nΤο συγκεκριμένο μηχάνημα αντιπροσωπεύει την επόμενη γενιά σχεδιασμού λέιζερ και προσφέρει στον ασθενή τα εξής πλεονεκτήματα:\n• Ανώδυνη εφαρμογή\n• Χωρίς ουλές και ράμματα\n• Χωρίς καθημερινές αλλαγές\n• Χωρίς νοσηλεία\n• Χωρίς αποθεραπεία\n• Άμεση επιστροφή στην εργασία και στις καθημερινές δραστηριότητες\nΔεν υπάρχει στάδιο μετεγχειρητικής φροντίδας. Ο ασθενής απαλλάσσεται και από την επίπονη μετεγχειρητική περιποίηση με τις αλλαγές γαζών με όλες τις πιθανές μολύνσεις, αλλά και από το κόστος αποθεραπείας. Από την επόμενη ημέρα μπορεί να κάνει μπάνιο κανονικά και να επιστρέψει στην καθημερινότητά του.\nΗ πρωτοποριακή αυτή μέθοδος αντιμετώπισης της κύστης κόκκυγα πραγματοποιείται στα πρότυπα πρωκτολογικά ιατρεία IQ Intensive Quality Proctohealth, με βασικό άξονα την άνεση των ασθενών, την οριστική λύση του προβλήματος, καθώς και το βέλτιστο αισθητικό αποτέλεσμα.\nΑξίζει να σημειωθεί ότι η απώλεια βάρους μπορεί να λειτουργήσει προληπτικά ενάντια στο πρόβλημα, αλλά και να μειώσει τις πιθανότητες επιπλοκών μετά τη χειρουργική αποκατάσταση της πάθησης, όπως έχει καταδειχθεί και από παλαιότερες επιστημονικές μελέτες.\nΓια περισσότερες πληροφορίες επισκεφτείτε το proctohealth.com\nΤΖΕΡΜΙΑΣ ΧΡΙΣΤΟΦΟΡΟΣ, ΔΕΡΜΑΤΟΛΟΓΟΣ - ΑΦΡΟΔΙΣΙΟΛΟΓΟΣ\nΟριστικό τέλος στην κύστη κόκκυγα απλά και ανώδυνα Reviewed by Epirus TV NEWS on 6/27/2017 06:54:00 π.μ. Rating: 5


oikoniki: Βαλκανικοί μισθοί, εξαθλιωμένοι συνταξιούχοι : Ο χάρτης της φτωχοποίησης\nΒαλκανικοί μισθοί, εξαθλιωμένοι συνταξιούχοι : Ο χάρτης της φτωχοποίησης\nΡεπορτάζ Ηλία Γεωργάκη\nΜε καθαρούς μηνιαίους μισθούς κάτω των 800 ευρώ αμείβονται περισσότεροι από τους μισούς εργαζόμενους στον ιδιωτικό τομέα ενώ σχεδόν 1.200.000 συνταξιούχοι ζουν με κύρια σύνταξη κάτω από 500 ευρώ. Η οικονομική κρίση στην Ελλάδα έχει διαμορφώσει μισθούς και συντάξεις Βαλκανίων.\nΜάλιστα η φτώχεια χτυπάει την πόρτα σε ολοένα και περισσότερους εργαζόμενους και συνταξιούχους. Μισθοί και συντάξεις αποτελούν πλέον χαρτζιλίκι ενώ το 40% των εισοδημάτων αφαιρείται από τον ΕΦΚΑ και την Eφορία. Η κατάσταση είναι απελπιστική και μάλιστα θα επιδεινωθεί το 2019 με τις νέες περικοπές.\nΣημειώνεται ότι τα τελευταία επίσημα στατιστικά στοιχεία δείχνουν ότι τέσσερις στους δέκα Έλληνες βρίσκονται κάτω από το όριο της φτώχειας.\nΣτον ιδιωτικό τομέα της οικονομίας οι ωρομίσθιοι εργαζόμενοι με αμοιβή 3 ευρώ την ώρα (δουλειές του …ποδαριού) μαζί με τους εργαζόμενους με ευέλικτες μορφές απασχόλησης, αποδυόμουν το νέο κυβερνητικό αφήγημα για μείωση της ανεργίας. Ήδη το 55% των νέων προσλήψεων στον ιδιωτικό τομέα είναι με ευέλικτες μορφές απασχόλησης εκ των οποίων 126. 956 εργαζόμενοι αμείβονται με μεικτό μηνιαίο μισθό έως 100 ευρώ. Η γενιά των 360 ευρώ αλλά και των mini jobs ανήκει στην κυβέρνηση «ΣΥΡΙΖΑ-ΑΝΕΛ». Τα νέα στοιχεία της ΓΣΕΕ δείχνουν ότι οι ωρομίσθιοι εργαζόμενοι, τους οποίους ο ΟΑΕΔ δεν θεωρεί άνεργους, έχουν κατακλύσει τα τελευταία χρόνια τις εταιρείες πωλήσεων, την προώθηση προϊόντων μέσω τηλεφώνου, τα e-shop, τις εταιρείες σεκιούριτι, τα ντελίβερι και τα συνεργεία καθαρισμού.\nΜάλιστα βαρύ είναι το τίμημα που έχουν πληρώσει κατά την περίοδο 2015-2017 οι εργαζόμενοι του ιδιωτικού τομέα, καθώς σύμφωνα με τα επίσημα στοιχεία της αγοράς εργασίας, οι περικοπές μισθών έφτασαν σε ποσοστό 18, 9%, ενώ την ίδια στιγμή η ασυδοσία χτύπησε «κόκκινο», με την καθιέρωση ελαστικών συμβάσεων εργασίας αλλά και τον διπλασιασμό των εργαζομένων με συμβάσεις μερικής απασχόλησης. Τα στοιχεία του συστήματος ΕΡΓΑΝΗ (Ιανουάριος – Ιούλιος 2017), δείχνουν ότι η πλειονότητα των νέων θέσεων απασχόλησης αφορά θέσεις μερικής απασχόλησης κατά 47, 86% και εκ περιτροπής εργασίας κατά 13, 81%. Η σημαντική ενίσχυση της επισφαλούς απασχόλησης επηρεάζει και την μεταβολή των μισθών αφού, όπως δείχνουν τα στοιχεία απασχόλησης του ΙΚΑ -ΕΤΑΜ ο μέσος μισθός με μερική απασχόληση ήταν 397, 67 ευρώ μικτά.\nΤην ίδια ώρα τα νέα στοιχεία του Ενιαίου Δικτύου Συνταξιούχων, για τη φτωχοποίηση των συνταξιούχων, είναι αποκαλυπτικά:\nΟι 8 στους 10 συνταξιούχους έχουν φθάσει πια στο στάδιο της εξαθλίωσης. Δεν μπορούν να πληρώσουν ούτε τα φάρμακά τους ενώ δεν έχουν χρήματα για να πληρώσουν ούτε τους λογαριασμούς του ηλεκτρικού και το τηλέφωνο.\nΠαρατηρείται «εξαφάνιση» των επικουρικών συντάξεων, καθώς οι 7 μειώσεις σε σχέση με την αρχική σύνταξη (πριν από τις μνημονιακές περικοπές) αγγίζουν ή και ξεπερνούν το 78%. Είναι χαρακτηριστική περίπτωση συνταξιούχου που η αρχική επικουρική του σύνταξη ήταν της τάξης των 585,2 ευρώ και η σημερινή του σύνταξη είναι 138,8 ευρώ (μείωση 78%).\nΣχεδόν 1. 200. 000 συνταξιούχοι ζουν με κύρια σύνταξη κάτω από 500 ευρώ, ενώ άλλοι 962. 466 συνταξιούχοι λαμβάνουν μηνιαίως από 500 έως 1.000 ευρώ. Δηλαδή από το σύνολο των 2.892.000 συνταξιούχων, οι 2.150.000 (ποσοστό 74%) είναι υποχρεωμένοι να τα βγάλουν πέρα με συντάξεις που δεν ξεπερνούν τα 1.000 ευρώ. Η μέση κύρια σύνταξη ανέρχεται στα 722 ευρώ τον μήνα, η μέση επικουρική σύνταξη διαμορφώνεται στα 170 ευρώ μηνιαίως, ενώ το μέσο μέρισμα των συνταξιούχων του Δημοσίου φτάνει τα 97 ευρώ τον μήνα.\nΤο 2021 οι συντάξεις θα φθάσουν στα 620 ευρώ (μεικτά) η μέση κύρια σύνταξη και στα 144 ευρώ (μεικτά) η μέση επικουρική σύνταξη.\nΥπενθυμίζεται ότι από το 2019 καταργείται στους ήδη συνταξιούχους η προσωπική διαφορά στις συντάξεις. Παλαιοί συνταξιούχοι ευθυγραμμίζονται με τους νέους. Χάνουν άμεσα έτσι έως 18% κύριας και επικουρικής σύνταξης. Ωστόσο οι μειώσεις δεν θα είναι 18%, αλλά φτάνουν και στο 25%, γιατί δεν κόβεται μόνο σύνταξη, λόγω προσωπικής διαφοράς, αλλά καταργούνται και τα επιδόματα συζύγου και τέκνων. Τα επιδόματα συζύγου και παιδιών καταργούνται ξεχωριστά και δεν μπαίνουν στο πλαφόν του 18%.\nΤην ίδια ώρα κρυφά χαράτσια στις συντάξεις, μέσω της αύξησης των ασφαλιστικών εισφορών, επέβαλε η σημερινή κυβέρνηση πέρα από τις δραστικές μειώσεις που επέφερε ο νόμος Κατρούγκαλου αλλά και το νέο Μνημόνιο. Εκτιμάται ότι ο «λογαριασμός» κινείται στα 8 δισ. ευρώ, τα οποία θα παρακρατηθούν από το 2016 έως το 2019 από τους συνταξιούχους μόνο υπέρ του ΕΟΠΥΥ, μέσα από την εισφορά ύψους 6% από τις κύριες συντάξεις και 6% από τις επικουρικές. Η συνολική παρακράτηση υπέρ του ΕΟΠΥΥ ανέρχεται σε 2 δισ. ευρώ ανά έτος, δηλαδή 8 δισ. ευρώ την τετραετία.\nΑναρτήθηκε από oikoparaxenos στις 4:47 π.μ.\nO EYTYXHΣ ΜΠΙΤΣΑΚΗΣ ΣΤΟΝ 106,7\nΑπελευθερωτικοί αγώνες - ΚΛΙΚ ΣΤΗΝ ΕΙΚΟΝΑ\nΤΙΤΑΝΙΚΟΣ ΓΙΑ ΤΗΝ ΕΕ;\nΜεγάλες ημέρες του Δερμεντζόγλου..\nΗ ΚΑΡΕΚΛΑ UBER ALLES...\nΜήπως έχουμε τη κυβέρνηση που μας αξίζει; .\nΟ Γιάννης Μεϊμάρογλου της Μεταρρύθμισης, υποψήφιος ευρωβουλευτής με το ΚΙΝΑΛ\nΒιβλιοκριτική: “Ο Αμερικανός κόμης” (1892) του Μαρκ Τουέιν\nΗ νέα γερμανική ηλιθιότητα\nΠτώση άνδρα στα βράχια στην Ακτή Θεμιστοκλέους - ΤΩΡΑ\nΟ Τούρκος υπουργός Άμυνας Χουλουσί Ακάρ σε νέες προκλητικές δηλώσεις: Μας ανήκει το Αιγαίο και η Κύπρος\n«Νεκροταφείο» ορειβατών το Έβερεστ: Μακάβρια ευρήματα αναδείχτηκαν με το λιώσιμο των πάγων\nTEΛΕΥΤΑΙΑ ευκαιρία να σώσουμε το ίντερνετ! #Article13 #SaveYourInternet\nΔιεθνής Πολιτική (1248)\nΕθνικά θέματα (1267)\nκέντρο Αθήνας (69)\nΟικολόγοι Πράσινοι (260)\nπεριβαλλοντικά-φυσικοί πόροι (781)


Τουρισμός και παράδοση της Πελοποννήσου - PDF\nDownload "Τουρισμός και παράδοση της Πελοποννήσου"\n1 Τουρισμός και παράδοση της Πελοποννήσου Μαθητές: Γιαννιώτης Δημήτρης, Εύδου Δέσποινα, Μπάμπης Ιωάννης, Παπαδόπουλος Τάσος, Σουπιώνη Ελένη, Σταμκοπούλου Δήμητρα Επιβλέπουσα: Παπαχρήστου Μαρία\n2 Εισαγωγή Κύρια πηγή εσόδων για την Ελλάδα είναι ο τουρισμός. Πόλος έλξης αυτού είναι κυρίως τα νησιά, οι μεγάλες πόλεις και γενικά γεωγραφικά διαμερίσματα με πλούσια ιστορία και πολιτισμό. Σημαντική με βάση αυτά τα δεδομένα, είναι και η συνεισφορά της Πελοποννήσου στον τουρισμό.\n3 Εισαγωγή Οικονομική Τ Κρίση Μείωση Τουρισμού Λύση: ανάδειξη της πλούσιας παράδοσης της Ελλάδας Παράδοση Πελοποννήσου\n4 Μεθοδολογία Βιβλιογραφική έρευνα Συνέντευξη από Κ.Ζορπίδη Ερωτηματολόγια Δράση: Δημιουργία παραδοσιακής συνταγής\n5 Κόρινθος Άργος Σπάρτη Αρχαία παράδοση Μάνη\n6 Ναύπλιο Αρχιτεκτονική Μάνη Μονεμβασιά\n7 Πάτρα Λεωνίδιο Καλαμάτα\n8 Μουσικά όργανα-χοροί Μουσικά όργανα Τα παραδοσιακά ακούσματα στην Πελοπόννησο συνοδεύονται από τα παρακάτω μουσικά όργανα. το κλαρίνο, το νταούτο, το νταούλι, τον αυλό, την πίπιζα και το βιολί. Ο χορός είναι βασικό στοιχείο του πολιτισμού, ζει στο χρόνο και εκφράζει τον ελληνισμό, σε κάθε εποχή. Ο παραδοσιακός χορός εκφράζει συναισθήματα, πολιτισμό, ιστορία, λεβεντιά, ελληνισμό. Στα τρία, ο τσακώνικος, οι εθιμικοί χοροί (ΑηΓιώργη από Νεστάνη της Αρκαδίας), Μανιάτικος, Καλαματιανός, Αραχωβίτικος.\n9 Παραδοσιακά προϊόντα 1)Πορτοκάλια Λακωνίας: Τα πορτοκάλια της Λακωνίας αποτελούν μια από τις πιο εκλεκτές ποικιλίες εσπεριδοειδών και χαρακτηρίζονται για το γλυκό τους χυμό. 2)Παστέλι Μεσσηνίας: Το Μεσσηνιακό παστέλι φημίζεται για τα αγνά υλικά του. Τα κύρια συστατικά παρασκευής του είναι το σουσάμι και το μέλι, ενώ περιέχει σε μικρότερη ποσότητα αμυλοσιρόπιο, γλυκόζη και ζάχαρη. 3) Κορινθιακή σταφίδα: Η κορινθιακή σταφίδα παράγεται στην περιοχή Πύργος του Δήμου Ευρωστίνης 4) Αγιωργίτικο Κρασί Νεμέας Κορινθίας 5) Ελιές Καλαμών.\n10 Ερωτηματολόγια Οι ερωτήσεις: επικεντρώθηκαν κυρίως αν οι άνθρωποι γνώριζαν τα έθιμα και τις παραδόσεις της Πελοποννήσου αλλά και αν τους ελκύει ως τουριστικό προορισμό.\n11 Οι άνδρες: έχουν επισκεφτεί κάποιες περιοχές τις Πελοποννήσου και θα την προτιμούσαν ξανά. γνωρίζουν αρκετά για την παράδοση της Πελοποννήσου γνώριζαν για την χαρακτηριστική αρχιτεκτονική τόπων της Πελοποννήσου.\n12 Οι γυναίκες: Οι νεότερες δεν έχουν επισκεφτεί την Πελοπόννησο, αλλά θα τις ενδιέφερε μία επίσκεψη σε αυτήν. Δεν φάνηκαν να γνωρίζουν τις παραδόσεις της Πελοποννήσου. Γνώριζαν για την χαρακτηριστική αρχιτεκτονική των τόπων της Πελοποννήσου.\n13 Συνέντευξη Οι τιμές των ξενοδοχείων έχουν μειωθεί αρκετά ώστε αυτήν την περίοδο κρίσης οι τιμές να είναι όσο γίνεται πιο «φιλικές», με αποτέλεσμα να προσελκύουν τουρισμό. Παρόλα αυτά δεν έχει σημειωθεί καμία αύξηση. Επίσης ο τουρίστας στην Πελοπόννησο προτιμά να επισκέπτεται όσο το δυνατό περισσότερα μνημείαμουσεία μπορεί, για να δει τα εκθέματα τα οποία αποτελούν ένα μέρος τις ιστορίας και της παράδοσης αυτού του τόπου Ο τουρισμός στην Πελοπόννησο αυξάνεται κατά ένα μικρό ποσοστό τα Χριστούγεννα και το Πάσχα. Αυτό συμβαίνει γιατί τα έθιμα τα οποία έχουν είναι ξεχωριστά και έτσι προσελκύουν τον τουρισμό. Μπορεί κάποιος να πει ότι, οι παραδόσεις της Πελοποννήσου προσελκύουν σε κάποιο ποσοστό τον τουρισμό και με την κατάλληλη προώθηση τους το ποσοστό αυτό μπορεί να αυξηθεί σημαντικά.\n14 Συμπεράσματα Η Πελοπόννησος ανήκει στους δημοφιλείς τουριστικούς προορισμούς της Ελλάδας. Δεν χαρακτηρίζεται άδικα από την παράδοσή της. Εποχές, όπου λαμβάνουν χώρα διάσημα έθιμα, παρατηρείται αύξηση του τουρισμού. Παρόλο που η παράδοσή της δεν είναι ιδιαίτερα γνωστή, πολλοί άνθρωποι φάνηκαν πρόθυμοι να την επισκεφτούν για να τη γνωρίσουν.\n15 Συμπεράσματα Η αξιοσημείωτη αρχιτεκτονική με τα χαρακτηριστικά κτίσματα, η γαστρονομικές γεύσεις, οι μουσικές και τα λαϊκά έθιμα, αποτελούν μέρη της πλούσιας παράδοσης της Πελοποννήσου.\n16 Αυτή είναι ένα από τα στοιχεία-προτερήματα της που μπορεί να αξιοποιηθεί για την αντιμετώπιση της κρίσης στον τομέα του τουρισμού.


Μπάσκετ: Ανακοίνωσε τον Φαγέ ο Προμηθέας\nΠρώτη καταχώρηση: Παρασκευή, 17 Ιουλίου 2020, 16:42\nTο χρονικό μίας προαναγγελθείσης μεταγραφής ολοκληρώθηκε την Παρασκευή, καθώς ο Προμηθέας Πατρών ανακοίνωσε την απόκτηση του Μουχαμάντ Φαγέ.\nΟι δύο πλευρές είχαν έρθει σε συμφωνία εδώ και δύο μήνες και σήμερα οι Αχαιοί επισημοποίησαν την απόκτηση του Σενεγαλέζου πάουερ φόργουορντ, ο οποίος είχε φορέσει τη φανέλα της ομάδας τις σεζόν 2016-17 και 2017-18.\nΟ 35χρονος άσος διαθέτει μεγάλη εμπειρία από το ελληνικό πρωτάθλημα, καθώς έχει θητεύσει ακόμη σε Ίκαρο Καλλιθέας (2012-13), Πανελευσινιακό (2013-14) και Ρέθυμνο (2014-15).\nH KAE Προμηθέας Πάτρας ανακοινώνει την έναρξη της συνεργασίας της με τον Mouhammad Faye και τον καλωσορίζει -και πάλι- στην οικογένεια του Συλλόγου.\nΟ γεννημένος την 14η Σεπτεμβρίου 1985 στo Ντακάρ της Σενεγάλης, ύψους 2.07, forward ξεκίνησε την καριέρα του στη Jeanne d'Arc Dakar (2002-2004) στη Σενεγάλη και συνέχισε την επόμενη σεζόν στη US Rail Thies (2004-05), όπου και αναδείχθηκε πρωταθλητής Σενεγάλης. Στη συνέχεια αγωνίστηκε στα αμερικάνικα κολλέγια Georgia Tech (2006-2008, ΝCAA) και Southern Methodist University (2008-2010, ΝCAA) και στους Rio Grande Valley Vipers (2010-11, NBA D-League).\nΤο 2011 ήρθε για πρώτη φορά στην Ευρώπη και στη γαλλική Hyères-Toulon Var Basket (2011-12), για ν’ ακολουθήσει μία τριετία στην Ελλάδα στον Πανελευσινιακός (2012-13), τον Ίκαρο Χαλκίδας (2013-14) και το Ρέθυμνο (2014-15), όπου και αναδείχθηκε πρώτος ριμπάουντερ του πρωταθλήματος.\nΤη σεζόν 2015-16 αγωνίστηκε στην ιταλική Varese, για να επιστρέψει στην Ελλάδα με την πρώτη του παρουσία στην Πάτρα και τον Προμηθέα τη διετία 2016-18, που είδε την καθιέρωση του Προμηθέα στην Basket League και την εξασφάλιση του ευρωπαϊκού εισιτηρίου μέσω της πρόκρισης στα ημιτελικά του πρωταθλήματος.\nΟ Faye είναι διεθνής με την Εθνική Σενεγάλης, με τη φανέλα της οποίας έχει αγωνιστεί στα Παναφρικανικά το 2007, 2009, 2011, 2013, 2015 και 2017 και στα παγκόσμια του 2014 και 2019 κι έχει κατακτήσει 2 φορές το χάλκινο μετάλλιο σε Παναφρικανικό (2013 και 2017).\nΤελευταία ενημέρωση: Παρασκευή, 17 Ιουλίου 2020, 16:46\nΣτον Προμηθέα Πάτρας ο Γιώργος Τανούλης\nΠρομηθέας: Ανακοινώθηκε η απόκτηση του Ίαν Μίλερ\nAEK: Στα «κιτρινόμαυρα» ο Σάκχοφ\nΜπέιλ: «Από τότε που έφυγα πάντα σκεφτόμουν να επιστρέψω στην Τότεναμ»


Online Παιχνίδι Shadowreign RPG. Παίξτε το παιχνίδι online δωρεάν Shadowreign RPG. Κατεβάστε το παιχνίδι Shadowreign RPG. Παιχνίδια Περιπέτεια - Μάχες\nΓίνετε ένας πραγματικός μάγος, ιππότης ή τοξότης. Θα πρέπει να πάει πολύ μακριά και να σώσει τη γη τους από την ερχόμενη λεγεώνα του σκότους.\n© sgames.org -. Δωρεάν online παιχνιδιών Shadowreign RPG () σε απευθείας σύνδεση κόσμο παιχνιδιού παιχνίδι λάμψης Shadowreign RPG για δωρεάν. Μην ξεχάσετε να αξιολογήσετε αυτό το παιχνίδι Shadowreign RPG και να μοιραστούν αυτό το παιχνίδι με τους καλύτερους φίλους σας.\nΠεριγραφή του παιχνιδιού Shadowreign RPG γραμμή. Πώς να παίξετε το παιχνίδι online Γίνετε ένας πραγματικός μάγος, ιππότης ή τοξότης. Θα πρέπει να πάει πολύ μακριά και να σώσει τη γη τους από την ερχόμενη λεγεώνα του σκότους. Απολαύστε όλες τις απολαύσεις του RPG genre: αντλίες δεξιότητες, να αγοράσετε νέα όπλα, βρείτε μοναδικά έργα τέχνης και να εκτελέσει δεκάδες εργασίες. Shadowreign RPG - είναι μια συναρπαστική περιπέτεια που θα σας δώσει πολλές ευχάριστες συγκινήσεις.


Survivor Πρώτη Διαρροή: Όλα Σήμερα Δείχνουν πως Αυτή η ομάδα κερδίζει το έπαθλο Άνεσης. - Yousay.gr\nΤώρα που έφυγε η Ροδάνθη όλο το βάρος στους Μαχητές το παίρνει επάνω της η Ευη η οποία και είναι η μοναδική γυναίκα της ομάδας και αναγκαστικά θα αγωνίζεται διαρκώς.Αυτο βέβαια έχει και τα καλά αλλά και τα καkά.\nήμερα ολα δειχνουν πως οι νικητες θα ειναι οι Μαχητες. Σοβαρή διαρροή για την ομάδα που θα νικήσει απόψε ακόμα δεν υπάρχει, αλλά αμέσως μόλις μάθουμε το «μυστικό» της Κυριακής θα σας το αποκαλύψουμε αμέσως!!\nSurvivor spoiler – διαρροή: Ποια ομάδα κερδίζει σήμερα (17/06) το έπαθλο της άνεσης


Πυρκαγιά κοντά σε μοναστήρι στην Κόνιτσα – Pronews.gr\nΠολιτική Προστασία 13.09.2019 | 12:04\nΠυρκαγιά κοντά σε μοναστήρι στην Κόνιτσα\nΣε εξέλιξη βρίσκεται εδώ και λίγη ώρα φωτιά που ξέσπασε απέναντι από την Ιερά Μονή Στομίου στην Κόνιτσα.\nΗ συγκεκριμένη τοποθεσία του πύρινου μετώπου ονομάζεται «Σιάδη του παπά» και είναι κοντά στην περιοχή Παλαιομονάστηρο. Σύμφωνα με πληροφορίες η πυρκαγιά προκλήθηκε από κεραυνό τις προηγούμενες μέρες και πιθανότητα σιγοέκαιγε.\nΣημειώνεται ότι το σημείο είναι δύσκολα προσβάσιμο. Από τα πεζοπόρα τμήματα της Πυροσβεστικής Υπηρεσίας ζητήθηκε η συνδρομή ελικοπτέρου καθώς η πρόσβαση στο σημείο είναι εξόχως δύσκολη. Η συνδρομή εναέριων μέσων στην εν λόγω φωτιά είναι απαραίτητη και θα αποδειχθεί καταλυτική για την προστασία του Εθνικού Δρυμού Βίκου Αώου , όπου βρίσκεται το πύρινο μέτωπο.


Διήμερο με parties στο Steam με τους Emanuel Satie και Pleasurekraft! - Mad TV\nΔιήμερο με parties στο Steam με τους Emanuel Satie και Pleasurekraft!\nPleasurekraft w/ support from Mikee, Manolaco\n9/2: Emanuel Satie w/ Cleopatra Fyntanidou, Karr & Fabs\nΤην Παρασκευή 9 Φεβρουαρίου το Steam Athens παρουσιάζει για πρώτη φορά στο ελληνικό κοινό τον Γερμανό Emanuel Satie! Νέος και δυναμικά ανερχόμενος, ο Emanuel τα 3 τελευταία χρόνια βρίσκεται στο προσκήνιο της ηλεκτρονικής μουσικής. Με επιτυχημένες κυκλοφορίες στα μεγαλύτερα labels και αψεγάδιαστα σετ σε εμφανίσεις του σε όλον τον κόσμο έρχεται για πρώτη φορά στην Ελλάδα για να μας ξεσηκώσει σε wild house και techno ρυθμούς!\nΜε μεγάλες συνεργασίες στο ενεργητικό του, ξεχωρίζει το support από τον “αναστημένο” Pete Tong, χαρακτηρίζοντας το track “Private Show” ως το αγαπημένο του bassline για το 2015. Ο Emanuel πορωμένος με τη μουσική του δε σταματά ποτέ να εργάζεται και να δοκιμάζει καινούρια πράγματα. Ανακάλυψέ τον στο Steam Athens!\n10/2: To Blend παρουσιάζει τους Pleasurekraft w/ support from Mikee, Manolaco\nΤο Blend υποδέχεται στο Steam Athens τους απόλυτους εκπροσώπους της Cosmic Techno Pleasurekraft! Επικρατούν με την σταθερή τους φήμη. Δημιουργούν ξεχωριστές παραγωγές. Εδραιώνουν την εκρηκτική τους μουσική. Συνδέουν την δυναμική της techno με το σύμπαν, δημιουργώντας την Cosmic Techno. Το ατμοσφαιρικό μείγμα μελωδικής techno και τεχνολογικής υπεροχής υπάρχει, εξελίσσεται και τελειοποιείται χάρη στην υποστήριξη των ιερών τεράτων, όπως είναι ο Adam Beyer, o Carl Cox και η Nicole Moudaber.


Μόνο στο Λος Άντζελες - animagian\nIn: Zeitgeist, Αυγή, Ενθέματα\nTagged: American Airlines, FBI, jetpack, αεροδρόμια, Ίκαρος, Λος Άντζελες, νόμος και τάξη\nΑυτό που είναι σήμερα μια παράβαση των κανόνων εναέριας κυκλοφορίας αύριο μπορεί να γίνει η κανονικότητα του νόμου και της τάξης.\nΤο απόγευμα της τελευταίας Κυριακής του Αυγούστου οι πιλότοι της πτήσης American Airlines 1997, από τη Φιλαδέλφεια στο Λος Άντζελες, είδαν κάτι περίεργο κατά τη διάρκεια της προσγείωσης. Πετώντας στο ένα χιλιόμετρο ανέφεραν στον πύργο ελέγχου την εμφάνιση ενός άντρα με jetpack, εκείνον τον μηχανισμό αεριοπροωθούμενης ανύψωσης, που φέρνει πιο κοντά τους ανθρώπους της 4ης Βιομηχανικής Επανάστασης στον μύθο του Ικάρου.\nΟ ελεγκτής εναέριας κυκλοφορίας ρώτησε τους πιλότους της American αν ο ιπτάμενος άντρας πετούσε στα αριστερά ή τα δεξιά τους. Ο πιλότος απάντησε ότι εμφανίστηκε στην αριστερή πλευρά του σκάφους σε απόσταση περίπου 300 μέτρων. Δεν πέρασε ούτε λεπτό όταν και δεύτερος πιλότος άλλης πτήσης, ανέφερε το ίδιο περιστατικό. Μετά από έναν παρόμοιο διάλογο με τον πύργο ελέγχου ο ελεγκτής αναφώνησε «μόνο στο L.A».\n«Μόνο στην Ελλάδα» έχουμε συνηθίσει να λέμε για περιστατικά ή φαινόμενα που ξεπερνούν τα όρια. «Υπερέβη τα εσκαμμένα» λέμε για κάποιον που το παράκανε, το παραξήλωσε, το παρατράβηξε. Η φράση, που έλκει την καταγωγή της από τον άλτη ο οποίος κατάφερνε να κάνει τόσο μεγάλο άλμα ώστε να προσγειώνεται εκτός του σκάμματος, οριοθετεί εκείνο το κοινά αποδεκτό των ατομικών πράξεων στη συλλογική συνείδηση, πέρα από το οποίο οι πράξεις αυτές προκαλούν δυσφορία, ένταση ή καταδίκη.\nΥποθέτουμε ότι ο ελεγκτής εναέριας κυκλοφορίας αναφώνησε τη φράση του, εκφράζοντας δυσφορία για την απρόσμενη αυτή διατάραξη της κανονικότητας, που θα μπορούσε να έχει δραματικές συνέπειες. Η πρόσκρουση πτηνών σε ένα αεροσκάφος συνήθως προκαλεί μεγάλες ζημιές στους κινητήρες και σε ακραίες περιπτώσεις δυστυχήματα. Για την αντιμετώπιση αυτού του συχνού προβλήματος επιστρατεύονται μέχρι και εκπαιδευμένα γεράκια, τα οποία αμολιούνται πριν τις πτήσεις για να τρομάξουν τα υπόλοιπα πτηνά. Οι πρωτοπόροι της αεροπλοΐας δεν φαντάζονταν ότι θα ερχόταν η εποχή όπου για την ασφάλεια των πτήσεων θα πρέπει πλέον να εκδιώκονται από τα αεροδρόμια και ιπτάμενοι άνθρωποι.\nΤο όνειρο του ανθρώπου να πετάξει με κάθε τρόπο είναι πανάρχαιο. Σε όλη αυτή τη μακραίωνη πορεία μας ως είδος οι δεκαετίες που πετάμε χωρίς να πέφτουμε αποτελούν ένα πολύ μικρό τμήμα στον χρόνο. Στον χώρο τα έχουμε καταφέρει καλύτερα απ’ τον χρόνο, φτάνοντας μέχρι το φεγγάρι. Παρόλα αυτά το μάτι μας ξεγελά τον ιστορικό χρόνο της γης και τολμά να κοιτάξει, πέρα από τον ορίζοντα, πίσω στις απαρχές του σύμπαντος. Πετάμε με κάθε δυνατό τρόπο που μπορούμε να σκεφτούμε και στις πιο τολμηρές αναζητήσεις μας χώρος και χρόνος γίνονται αδιαχώριστοι. Η τεχνολογική εξέλιξη από την πρώτη σταθερή και ελεγχόμενη πτήση με δύναμη βαρύτερη του αέρα πριν από 120 περίπου χρόνια είναι γεωμετρική, καλύπτοντας ολοένα και περισσότερες διαστάσεις της κοινωνικής πραγματικότητας. Και μπορεί μέχρι στιγμής ο 21ος αιώνας να δοκιμάζει τις κοινωνικές αντοχές σε όλα τα μήκη και τα πλάτη του πλανήτη, η ανθρώπινη σκέψη και φαντασία όμως παραμένει ισχυρή.\nΦυσικά, δεν περιμένουμε να γεμίσει ο εναέριος χώρος με περιπατητές των ουρανών. Όπως δεν περιμένουμε να γεμίσει ο αέρας με ιπτάμενους στρατιώτες, σαν τον οπλοφόρο που εμφανίστηκε πέρυσι κατά τη διάρκεια των εορτασμών της Πτώσης της Βαστίλης στο Παρίσι, ενώπιον του γάλλου Προέδρου και της γαλλικής πολιτικής και στρατιωτικής ηγεσίας. Αλλά, αναρωτιόμαστε τι μπορεί να σημαίνει ένα μέλλον όπου η τάξη και η ασφάλεια θα επιβάλλεται από όσους έχουν το προνόμιο –κρατικό ή ιδιωτικό– της αυτόνομης πτήσης· ένα μέλλον όπου ο ιπτάμενος άνθρωπος δεν θα υπερβαίνει τα εσκαμμένα, αλλά απεναντίας –οπλισμένος με ένστικτο αρπακτικού– θα είναι αυτός που θα ελέγχει την κυκλοφορία κυριολεκτικά αφ’ υψηλού, οπτικοποιώντας –σ’ αυτό που ανέκαθεν ήταν όνειρο– άλλον έναν συμβολικό διαχωρισμό των πάνω από τους κάτω. Και δεν θα είναι μόνο στο L.A. ή μόνο στην Ελλάδα.\nΓια την ιστορία την υπόθεση στο Λος Άντζελες ανέλαβε το FBI και περισσότερες πληροφορίες δεν δόθηκαν στη δημοσιότητα. Τα σχετικά ρεπορτάζ έφτασαν μέχρι του σημείου να σχολιάσουν τεχνολογικής υφής ζητήματα και όσα σχετίζονται με την ασφάλεια των πτήσεων. Ο ιπτάμενος άνθρωπος παραμένει άφαντος και αναζητείται. ■\n(Δημοσιεύτηκε στα «Ενθέματα» της Αυγής, την Κυριακή 6 Σεπτεμβρίου 2020).\nPrevious Post: Ο ύπνος του δικαίου\nNext Post: Καταργήστε τους ξεφτίλες


RADAR: Ο ΑΓΡΥΠΝΟΣ ΦΡΟΥΡΟΣ: ΚΟΡΩΝΟΪΟΣ - ΔΙΕΘΝΗΣ ΟΙΚΟΝΟΜΙΑ - ΕΛΛΑΔΑ: Πότε και πώς θα ξανανοίξει η οικονομία\nΚΟΡΩΝΟΪΟΣ - ΔΙΕΘΝΗΣ ΟΙΚΟΝΟΜΙΑ - ΕΛΛΑΔΑ: Πότε και πώς θα ξανανοίξει η οικονομία\nToυ ΝΙΚΟΛΑ ΟΙΚΟΝΟΜΙΔΗ\nΚαθηγητή στο Stern School of Business, NYU\nΟ ιός από την Κίνα, μετά την Κίνα, μαστίζει την Αμερική και ιδιαίτερα την Ευρώπη. Χωρίς γνωστή θεραπεία ή εμβόλιο, έχει κοστίσει ήδη 100.000 θανάτους και 1,6 εκατ. κρούσματα με σημαντικά συμπτώματα. Με εννεαπλάσια κρούσματα με πολύ ελαφρά ή μηδέν συμπτώματα, μιλάμε ήδη για πάνω από 16 εκατομμύρια κρούσματα.\nΣχεδόν όλες οι χώρες του κόσμου επέβαλαν περιορισμούς στην κυκλοφορία και έκλεισαν τα καταστήματα και τα εργοστάσια. Αλλες αρχίσαν νωρίς όπως η Ελλάδα, άλλες καθυστέρησαν όπως η Ιταλία. Στις Ηνωμένες Πολιτείες, πάρα την έγκαιρη απαγόρευση πτήσεων από την Κίνα, καθυστέρησε η επιβολή απαγόρευσης πτήσεων από την Ευρώπη. Οι Αρχές της Νέας Υόρκης δεν έκλεισαν τα σχολεία και τις επιχειρήσεις νωρίς. Ετσι, πάρα τον περιορισμό της κυκλοφορίας από τις 22 Μαρτίου, η Νέα Υόρκη θρήνησε πάνω από 1.700 θανάτους και 161.000 κρούσματα, που σχεδόν όλοι μολυνθήκαν πριν από την επιβολή των περιορισμών κυκλοφορίας.\nΟμως τα καλά νέα για την πανδημία ήδη έφτασαν. Στη Νέα Υόρκη, οι νέες εισαγωγές στα νοσοκομεία έπεσαν κάθετα, σε μόλις 200 την Τέταρτη σε σύγκριση με πάνω από 1.100 τέσσερις μόνο ημέρες νωρίτερα. Αυτό σημαίνει ότι η Νέα Υόρκη ξεπέρασε την κορυφή της επιδημίας! Οσο κρατούν τα περιοριστικά μετρά θα έχουμε λιγότερα κρούσματα, λιγότερες εισαγωγές στα νοσοκομεία και λιγότερους θανάτους.\nΑπ’ την άλλη μεριά, το κλείσιμο των επιχειρήσεων δημιούργησε μεγάλη οικονομική κρίση, σχεδόν 20% μείωση του ΑΕΠ στις ΗΠΑ για το δεύτερο και το τρίτο τρίμηνο, ίσως και μεγαλύτερη.\nΗ Fed προσέφερε απεριόριστη ρευστότητα στην οικονομία και αγόρασε πάνω από 1 τρισ. ομολογιών του Δημοσίου.\nΤο κράτος ήδη ξοδεύει 2 τρισ. (περίπου 10% του ΑΕΠ) σε πακέτο διάσωσης και μάλλον θα ξοδέψει επιπλέον 5%-10% του ΑΕΠ. Η κατάσταση σταθεροποιήθηκε και η χρηματαγορά ανέβηκε 13% αυτή την εβδομάδα. Ομως η Αμερική πρέπει να ξανανοίξει.\nΕχοντας ξεπεράσει τα χειρότερα, η Αμερική πρέπει να αποφασίσει πότε και πώς θα ξανανοίξει.\nΠρώτα, χρειάζεται να μάθουμε τι ποσοστό του πληθυσμού νοσεί, έστω και πολύ ελαφρά. Γι’ αυτό χρειάζεται στατιστικό τεστ 1.000 ατόμων από τον γενικό πληθυσμό, με το τεστ που ήδη έχουμε.\nΔεύτερον, χρειάζεται να μάθουμε τι ποσοστό του πληθυσμού έχει νοσήσει και αναρρώσει, και δεν βρίσκεται σε κίνδυνο να νοσήσει. Αυτό το ανιχνεύουν τεστ αντισωμάτων, που κυκλοφορούν σε διάφορες χώρες σε διαφορετικά στάδια έγκρισης. Πάλι χρειάζεται στατιστικό τεστ 1.000 ατόμων από τον γενικό πληθυσμό.\nΕχοντας πολλά τεστ αντισωμάτων στα χεριά μας, μπορούμε να κάνουμε μια πολύ σοφή κίνηση που θα μας βοηθήσει να ξανανοίξουμε:\nτεστ όχι σε χίλια, αλλά σε εκατομμύρια άτομα.\nΑυτούς που έχουν αντισώματα και δεν μπορούν να προσβληθούν να τους αφήσουμε να πάνε στην εργασία τους, να ταξιδέψουν κ.λπ. Ετσι, μπορούμε σταδιακά να ανοίξουμε τις δουλειές, τα μαγαζιά, τα εργοστάσια.\nΕλπίζω να μπορούμε να κάνουμε αυτά τα τεστ στις Ηνωμένες Πολιτείες τις επόμενες τρεις εβδομάδες και να πάρουμε απόφαση για το μερικό άνοιγμα στις αρχές Μαΐου.\nΤο σχέδιο «Μένουμε σπίτι» ήταν εξαιρετική κίνηση της κυβέρνησης και μείωσε πολύ τα κρούσματα. Ελπίζω να συνεχίσει ο κόσμος να το ακολουθεί.\nΑπό την άλλη μεριά, το κόστος από το κλείσιμο της ελληνικής οικονομίας είναι τεράστιο. Ο τουρισμός μειώθηκε δραματικά και θα συνεχίσει να είναι μειωμένος ακόμα κι αν η Ελλάδα νικήσει πλήρως τον ιό, γιατί οι τουρίστες μπορεί να έχουν ακόμα προβλήματα στη χώρα τους και μπορεί να φοβούνται να μπουν σε μεταφορικά μέσα. Η ζημία είναι μεγάλη και μπορεί να φτάσει και στο -30% το ΑΕΠ για δύο τρίμηνα (χωρίς τα μέτρα ενίσχυσης), κάνοντας το 2020 χειρότερο και από τα χρόνια της κρίσης. Το πακέτο στήριξης της Ευρωπαϊκής Ενωσης της 10ης Απριλίου, ύψους περίπου 4,5% του ΑΕΠ της Ευρωζώνης, είναι πάρα πολύ μικρό για τις ζημίες και της Ελλάδας και της υπόλοιπης Ευρωζώνης. Χρειάζεται να υπάρξει και δεύτερο μεγάλο πακέτο στήριξης.\nΗ Ελλάδα έχει κάνει μερικά θετικά βήματα βγαίνοντας από τη δεκαετή οικονομική κρίση, όμως αναγκάζεται να αντιμετωπίσει μια βραχυχρόνια αλλά μεγάλη νέα οικονομική κρίση, ενώ συγχρόνως αντιμετωπίζει απειλές από τα ανατολικά.\nΕπαιξε σωστά τα χαρτιά της προς τους Τούρκους και την Ευρωπαϊκή Ενωση και σοφά επέβαλε το «Μένουμε σπίτι» αποσοβώντας μεγάλη υγειονομική κρίση.\nΗ πιο δύσκολη κρίση θα είναι η οικονομική, αλλά η Ελλάδα έχει για πρώτη φορά το ατού ότι όλες οι ευρωπαϊκές χώρες αντιμετωπίζουν παρόμοια κρίση και άρα υπάρχουν μεγαλύτερες πιθανότητες βαθύτερης αλληλεγγύης από την προηγουμένη κρίση.\nΕτικέτες ΔΙΕΘΝΗΣ ΟΙΚΟΝΟΜΙΑ, ΚΟΡΟΝΟΪΟΣ, ΟΙΚΟΝΟΜΙΑ, ΟΙΚΟΝΟΜΙΔΗΣ Ν.


Απάτη ακινήτων με θύματα στο Υπουργικό και στελέχη ΔΗ.ΣΥ. Αμμοχώστου ~ SotiraNews\nΑπάτη ακινήτων με θύματα στο Υπουργικό και στελέχη ΔΗ.ΣΥ. Αμμοχώστου\nΚαταγγελία εναντίον του γενικού γραμματέα της αγροτικής οργάνωσης του ΔΗΣΥ, Παναγροτικός, Τάσου Γιαπάνη, υποβλήθηκε στο Γραφείο Διερεύνησης Οικονομικού Εγκλήματος (ΓΔΟΕ) Αρχηγείου Αστυνομίας για απάτη σε αγορά ακινήτου στη Μολδαβία. Στην καταγγελία προέβη το μέλος της επαρχιακής γραμματείας του ΔΗΣΥ Αμμοχώστου Τάσος Βαρδάκης και σύμφωνα με πληροφορίες μας, κατάθεση αναμένεται να δώσει και δεύτερο πρόσωπο, την ερχόμενη Τρίτη.\nΣύμφωνα με την καταγγελία, ο κ. Βαρδάκης και άλλα πολιτικά πρόσωπα έδωσαν το 2008 το ποσό των €400 χιλιάδων στον κ. Γιαπάνη προκειμένου να προχωρήσει στην αγορά εκ μέρους τους ακινήτου στη Μολδαβία, αλλά μέχρι σήμερα δεν έγινε η μεταβίβαση. Με δηλώσεις του στον «Φ», ο κ. Γιαπάνης απορρίπτει τις κατηγορίες και υποστηρίζει ότι είναι και ο ίδιος θύμα απάτης συνεργατών του στη Μολδαβία.\nΤις καταγγελίες του κ. Βαρδάκη στην Αστυνομία, επιβεβαιώνει με δηλώσεις του στον «Φ» ο εκπρόσωπος Τύπου της Δύναμης, Ανδρέας Αγγελίδης, ο οποίος κλήθηκε να απαντήσει κατά πόσο ευσταθεί το γεγονός ότι δόθηκε κατάθεση εναντίον του κ. Γιαπάνη για υπόθεση του 2008, ο οποίος τότε διατηρούσε τη θέση του επαρχιακού γραμματέα ΔΗΣΥ Αμμοχώστου και ασχολείτο με τα κτηματομεσιτικά. Παράλληλα, ο κ. Αγγελίδης επιβεβαίωσε ότι δεύτερο άτομο προτίθεται να καταθέσει εναντίον του κ. Γιαπάνη.\nΜε τον κ. Τσιόλα επικοινώνησε η εφημερίδα "Φιλελεύθερος" αναφέροντάς του τα σχετικά με την καταγγελία. Επιβεβαίωσε ότι μαζί με τα υπόλοιπα άτομα έδωσαν στον κ. Γιαπάνη χρήματα για την αγορά ακινήτου στη Μολβαδία. Πρόσθεσε πως έχουν εμπιστοσύνη στον κ. Γιαπάνη και αναμένουν την εξέλιξη σε σχέση με την υπόθεση. Σύμφωνα με τον κ. Τσιόλα, ενημερώθηκαν από τον κ. Γιαπάνη για τις ενέργειες που είχε προβεί και παράλληλα του δόθηκε πίστωση χρόνου για να προχωρήσει στις όποιες διευθετήσεις.\nΣύμφωνα με την καταγγελία που έγινε στην Αστυνομία από τον κ. Βαρδάκη, ο κ. Γιαπάνης του πρότεινε να αγοράσει ακίνητο στη Μολδαβία. Όπως του εξήγησε, το συγκεκριμένο ακίνητο, λόγω του υψηλού κόστους, αποφασίστηκε να χωριστεί σε πέντε μερίδια. Του ανέφερε πως αν ενδιαφέρεται μπορεί να επενδύσει γύρω στις €100.000. Μετά που συγκατατέθηκε στην επένδυση τού ανέφερε τους υπόλοιπους επενδυτές. Το πρώτο μερίδιο στον κ. Κασουλίδη, το δεύτερο στον κ. Στυλιανίδη και τον κ. Τσιόλα, το τρίτο ο κ. Γιαπάνης μαζί με τον Αντώνη Ορδοδόξου, τον Σωτήρη Θεοδοσίου και τη Σβετλάνα Χριστοφή και το τέταρτο μερίδιο ο Κώστας Σαμάρας.\nΟ κ. Βαρδάκης αναφέρει ότι μετά από παρότρυνση του κ. Γιαπάνη προχώρησε σε έμβασμα σε λογαριασμό τράπεζας της Μολδαβίας του ποσού των €91.892.\nΣημειώνει ότι τον Ιούλιο του 2008 ο ίδιος μαζί με τον κ. Γιαπάνη και τον κ. Θεοδοσίου επισκέφθηκαν τη Μολδαβία για να δουν από κοντά το ακίνητο. Εκεί ο κ. Βαρδάκης υπέγραψε τη συμφωνία επένδυσης, μεταξύ αυτού και της Σβετλάνας Χριστοφή. Όπως του εξήγησε ο κ. Γιαπάνης ήταν μια διαδικασία που έπρεπε να ακολουθήσουν γιατί το ακίνητο δεν μπορούσε να μεταβιβαστεί στην εταιρεία απευθείας. Παράλληλα, τους παρέδωσε σε μετρητά το ποσό των €10.426 για την επένδυση. Τον Σεπτέμβριο του 2008, ο Τάσος Γιαπάνης επικοινώνησε μαζί του και του είπε να δώσει στον Σωτήρη Θεοδοσίου ακόμα €5.682 για εξόφληση της αγοράς του ακινήτου.\nΑναφέρεται ακόμα ότι σε συνάντηση στο γραφείο του κ. Κασουλίδη, στην οποία παρόντες εκτός από τον κ. Κασουλίδη ήταν ο κ. Τσιολάς, ο κ. Θεοδοσίου, ο κ. Γιαπάνης, ο κ. Σαμάρας και ο ίδιος ο κ. Βαρδάκης, ο κ. Γιαπάνης τούς ανέλυσε τα κόστα που χρειάζονταν για αλλαγή ζώνης του ακίνητου σε οικιστική και έκδοση άδειας για διαχωρισμό οικοπέδων. Το ποσό που τους αναλογούσε ήταν περίπου €2.820 για τις εργασίες αυτές. Τον Σεπτέμβριο του 2014 έμβασε το ποσό των €1.410, τα μισά από όσα του αναλογούσαν και τους ανέφερε ότι θα έβαζε τα υπόλοιπα ανάλογα με την εξέλιξη.\nΤον Φεβρουάριο του 2016 σε συνάντηση στα γραφεία της Ορθοδόξου Γκρουπ αναφέρθηκε στους μετόχους ότι το κτήμα δεν είχε εγγραφεί. Στη συνάντηση η κα Σβετλάνα ζήτησε τρεις μήνες περιθώριο για να προχωρήσει στις μεταβιβάσεις. Στην καταγγελία του ο κ. Βαρδάκης αναφέρει ότι έδωσε συνολικά €109.410, τα οποία ζητά από τον κ. Γιαπάνη.\n«Είμαι κι εγώ θύμα», απαντά ο Τάσος Γιαπάνης\nΣκευωρία πίσω από την καταγγελία του κ. Βαρδάκη βλέπει ο κ. Γιαπάνης, σημειώνοντας ότι έχει να κάνει με τις εκλογές στον Παναγροτικό όπου προτίθεται να επαναδιεκδικήσει τη θέση του γενικού γραμματέα. Όπως επισημαίνει, είχε ενημερώσει επενδυτές ότι προτίθεται να καταθέσει ενώπιον της Αστυνομίας για τα όσα έχουν συμβεί καταγγέλλοντας τη Σβετλάνα Χριστοφή ότι τους ξεγέλασε και σημειώνει ότι είναι και ο ίδιος θύμα.\nΠαράλληλα, ανέφερε ότι είχαν προηγουμένως ενημερωθεί οι επενδυτές ότι προτίθεται να τους εντάξει ως συνέταιρους σε άλλο τεμάχιο που είχε αγοράσει ο ίδιος μαζί με συγγενικά του πρόσωπα στη Μολδαβία, ως εγγύηση για το γεγονός ότι δεν πήγε καλά η πρώτη επένδυση. Σύμφωνα με τον κ. Γιαπάνη, η μεταβίβαση των μεριδίων αναμενόταν να γίνει τον προσεχή Μάιο.\nΌσον αφορά στο επίμαχο τεμάχιο, ανέφερε ότι ήταν 110 σκάλες αγροτικό και επειδή με βάση τον νόμο της Μολδαβίας δεν μπορούσε να γίνει εγγραφή σε ξένους αποφασίστηκε να δοθούν οι €400 χιλ. στη Σβετλάνα Χριστοφή για την αγορά. Οι ίδιοι θα φαίνονταν ως μέτοχοι εφόσον εντασσόταν το τεμάχιο ως οικιστικό.\nΠρόσθεσε ότι έγιναν διαδικασίες για 132 οικόπεδα. Σημείωσε ότι μέσα του 2016 έγινε συνάντηση με Κύπριο δικηγόρο προκειμένου να μεσολαβήσει με δικηγόρο στη Μολδαβία για να κινηθούν νομικά κατά της Σβετλάνας Χριστοφή. Δεν προχώρησε η διαδικασία. Παράλληλα, ανέφερε ότι με τη μεσολάβηση του κ. Τσιόλα, ο ίδιος θα έδινε κατάθεση στο Γραφείο Οικονομικού Εγκλήματος την ερχόμενη Τρίτη προκειμένου να καταγγείλει τη Μολβαδή.\nΠηγή: Φιλελεύθερος (Άγγελος Νικολάου)\nPosted in: Ειδήσεις, Θεοδόσης Τσιόλας, Ιωάννης Κασουλίδης, Κυβέρνηση, Τοπικά


Επική ανάρτηση ευρωβουλευτή ΝΔ: Κατηγορεί το ΣΥΡΙΖΑ ότι “εκθέτει” τη χώρα στην ΕΕ ρωτώντας για τα 32 εκ. για τουριστική καμπάνια, τα 20 εκ. στα ΜΜΕ, τα μυστικά κονδύλια στο υπ. Μετανάστευσης και τα στατιστικά Βρούτση! – news.makedonias.gr\n“Είναι λυπηρό ότι ο ΣΥΡΙΖΑ κάνει αντιπολίτευση στην ΚΒ στην ΕΕ…Πηγή\nPrevious Post: MasterChef 4: Επιβεβαιώθηκαν πανηγυρικά τα spoiler -Σταύρος και Σταυρής στον τελικό\nNext Post: Θεοδωρικάκος: Πακέτο 2,5 δις ευρώ για την Αυτοδιοίκηση την Πέμπτη


BROGRUND σετ μπάνιου, 3 τεμ. | IKEA Ελλάδα\nσετ μπάνιου, 3 τεμ.\nBROGRUND σετ μπάνιου, 3 τεμ.\nΚούπα/ Σαπουνοθήκη/ Κουτί/ Καπάκι:\nPET πλαστικό (ελάχ. 20% ανακυκλωμένο) Πόδια:\nΣυνθετικό καουτσούκ Αντλία:\nΣυνδυάζεται με άλλα προϊόντα της σειράς BROGRUND.\nΜπορείτε εύκολα να γεμίσετε ξανά το δοχείο υγρού σαπουνιού, καθώς διαθέτει μεγάλο άνοιγμα.Η θήκη για το σαπούνι είναι ιδανική για σαπούνι, αλλά και για κοσμήματα ή μικροαντικείμενα που εύκολα χάνονται.\nΜικρά, κρυμμένα πλαστικά πόδια στη βάση κρατούν τη σαπουνοθήκη στη θέση της, ενώ ταυτόχρονα προστατεύουν τον νιπτήρα σας από γρατζουνιές.


Απάντηση κυβέρνησης σε Σαμαρά - Newpost.gr\nΗ ζέστη συνεχίζεται - Μικρή πτώση της θερμοκρασία από το μεσημέρι του Newsroom Δημοσίευση 21 Φεβρουαρίου 2015, 20:24 / Ανανεώθηκε 21 Φεβρουαρίου 2015, 20:24 Κυβέρνηση: Οι πολίτες γνωρίζουν ποιος τους λέει την αλήθεια\nΣαμαράς: Διαπραγματεύονται με την τρόικα που έλεγαν ότι θα...\nΈντονα αντέδρασε το Μέγαρο Μαξίμου στην επίθεση που εξαπέλυσε ο πρόεδρος της Νέας Δημοκρατίας Αντώνης Σαμαράς στην κυβέρνηση.\n«H Ελλάδα γύρισε σελίδα μέσα από μια σκληρή, δύσκολη, επίμονη και, ίσως, για πρώτη φορά αληθινή διαπραγμάτευση» ανέφεραν κυβερνητικές πηγές και πρόσθεσαν: «Ο κ. Σαμαράς είναι υπόλογος για τη μνημονιακή καταστροφή και για την προσπάθεια παγίδευσης της νέας ελληνικής κυβέρνησης. Επένδυσε το πολιτικό του μέλλον στην αποτυχία της διαπραγμάτευσης. Και απέτυχε»\n«Οι δυνάμεις του μνημονίου δεν μπορούν να κατανοήσουν πως μία κυβέρνηση υλοποιεί τα όσα έλεγε προεκλογικά. Πως απέναντι στο φόβο και τη δουλικότητα αντιπαραβάλει την ελπίδα και την ενότητα. Πώς μπορεί να κυβερνήσει, χωρίς να σκύβει το κεφάλι» σημειώνουν πηγές από το Μέγαρο Μαξίμου και σημείωναν ότι η διαπραγμάτευση δεν τελείωσε, αλλά θα συνεχιστεί με μεγαλύτερη αποφασιστικότητα, «όσο η κοινωνία είναι δίπλα μας».\n«Οι πολίτες γνωρίζουν ποιος τους λέει την αλήθεια. Ποιος εργάζεται για την κοινωνική σωτηρία. Ποιοι του έδιναν ψεύτικες υποσχέσεις την ίδια ώρα που “κυβερνούσαν” μέσα από μέηλ και τηλεφωνικές εντολές. Ο κοινός μας αγώνας συνεχίζεται» κατέληξαν.


Η Εταιρία | Toner Store\nΕίμαστε μια οικογενειακή επιχείρηση και ασχολούμαστε με τα αναλώσιμα των εκτυπωτών από το 2013.\nΔιαθέτουμε συμβατά Toner για Laser εκτυπωτές και μελανοδοχεία για Inkjet εκτυπωτές, υψηλής ποιότητας αλλά και γνήσια αναλώσιμα όλων των κατασκευαστών.\nΕπιπλέον διαθέτουμε αναλώσιμα : είδη γραφείου, αρχειοθέτησης, γραφική ύλη, χαρτικά, περιφερειακά υπολογιστών, λογιστικά έντυπα και θερμικά ρολά.\nΜέλημά μας είναι η άριστη ποιότητα των προϊόντων μας και η άμεση εξυπηρέτηση των πελατών.\nΠροσπαθούμε συνεχώς για την εύρεση αξιόπιστων προϊόντων που θα προσφέρουν σημαντική οικονομία τόσο στις επιχειρήσεις όσο και στους ιδιώτες.\nΠιστεύουμε ότι τα προϊόντα μας είναι ό,τι καλύτερο υπάρχει στην αγορά συνδυάζοντας τα δυο σημαντικά πράγματα την ποιότητα και την οικονομία.\nΓια εμάς σημασία δεν έχει μόνο να προσφέρουμε οικονομικά προϊόντα, αλλά κυρίως προϊόντα που δεν θα προκαλέσουν προβλήματα στην λειτουργία των εκτυπωτών\nκαι θα ολοκληρώνουν τον παραγωγικό τους κύκλο σύμφωνα με τις προδιαγραφές τους.\nΘα είμαστε πάντα στη διάθεσή σας να σας δώσουμε χρήσιμες πληροφορίες και συμβουλές για την αντιμετώπιση τυχόν προβλημάτων που παρουσιάζονται στους εκτυπωτές.\nΕμπιστευτείτε μας και θα βγείτε κερδισμένοι!!!


Τον 17χρονο αριστερό ακραίο οπισθοφύλακα Χρήστο Καλλιάνο απέκτησε ο Αστέρας Δρεπανιακός. Είναι γεννημένος το 2002 και την προηγούμενη χρονιά αγωνίστηκε στον Πανασηναϊκό. [hfe_template id=’397365′] Προέρχεται από την ακαδημία του Αστέρα. Ο Αστέρας κράτησε ήδη στο δυναμικό του, τους Γρηγόρη Ταρνατίλη, Βασίλη Βερβενιώτη, Παναγιώτη Μανδύλη, Κώστα Βλάχο, Γιάννη Δήμα και Δημήτρη Γκιαούρη. Νέος τεχνικός της ομάδας […]\nΑναβολή του αγώνα της Α΄εθνικής κατηγορίας ποδοσφαίρου γυναικών, ΦΕΙΔΩΝ ΑΡΓΟΥΣ – ΟΦΗ\nΟ προγραμματισμένος αγώνας για την Α΄εθνική κατηγορία ποδοσφαίρου γυναικών μεταξύ ΦΕΙΔΩΝΑ Άργους – ΟΦΗ Κρήτης που επρόκειτο να διεξαχθεί την Κυριακή, 3-10-2021, στο γήπεδο Κιβερίου Λέρνας αναβλήθηκε μετά από αίτημα του ΟΦΗ. Η εταιρεία IMPORT-EXPORT CONOMARA θα διαφημίζεται στις φανέλες του ΦΕΙΔΩΝΑ για την αγωνιστική περίοδο 2021-22. Ιδιοκτήτης της εταιρείας είναι ο κ. Νίκος Κονομάρας […]


Aντώνη,το τραγουδάκι που έβαλες είναι πολύ όμορφο.περισσότερο όμως είναι για τα μικρά παιδιά. Τα μεγάλα παιδιά όμως,όπως η Κλαίρη,η Ευσταθία θα προτιμούσαν, αν γινόταν φυσικά,να μας έβαζες κάποια άλλη στιγμή,εκείνο το υπέροχο τραγούδι του συγκροτήματος wham που ερμηνεύει\nο υπέροχος και παγκοσμίου φήμης Ελληνοκύπριος τραγουδιστής GEORGE\nMICHAEL.Πραγματικά θα μας υποχρέωνες.\nΚαλημέρα Ευσταθία μου, ξεκινήσαμε δυναμικά με τα πρώτα χριστουγεννιάτικα τραγούδια και το αγαπημένο των παιδιών "Ρούντολφ το ελαφάκι". Προφανώς αναφέρεσαι στο τραγούδι "Last Christmas" των Wham, το οποίο αγαπώ ιδιαίτερα. Πολύ σύντομα θα το ανεβάσω, για όλους όσους το αγαπούν!\nAντώνη μου, καλά κατάλαβες. Αναφέρομαι στο Last Cristmas, απλά ξεχάστηκα και δεν έγραψα τον τίτλο. Είναι τόσα πολλά τα Χριστουγενιάτικα τραγούδια και τόσο όμορφα, αλλά εμείς οι ορδόδοξοι Χριστιανοί γνωρίζουμε, σχετικά, λίγα. Οι καθολικοί όμως, επειδή θεωρούν τα Χριστούγεννα tην μεγαλύτερη γιορτή της Χριστιανοσύνης έχουν πολύ περισσότερα και επίσης πολύ όμορφα. Δεν είναι τυχαίο το ότι ο FRANK SINATRA έχει τραγουδήσει τόσα πολλά. Θα συμπληρώσω επίσης πως για τους Ορθοδόξους, τα Χριστούγεννα είναι η δεύτερη μεγαλύτερη γιορτή μετά την Ανάσταση.\nΤο τραγούδι "Last Christmas" μόλις αναρτήθηκε. Αφιερωμένο εξαιρετικά σε σένα Ευσταθία και στην αγαπημένη μου μαθήτρια Κλαίρη.\nΠανέμορφο τραγούδι... Γλυκούλι σαν τον Άγιο Βασίλη που οδήγεί το ελαφάκι Ρούντολφ, μαζί με τα άλλα!!!\nΜΑΡΙΑΝΝΑ ΠΑΠΑΓΙΑΝΝΗ Τρίτη, 06 Δεκεμβρίου, 2011\nΩΡΑΙΟ ΕΙΝΑΙ Κ.ΑΝΤΩΝΗ ΤΟ ΕΔΕΙΞΑ ΚΑΙ ΣΤΗΝ ΞΑΔΕΡΦΗ ΜΟΥ ΤΗΝ ΜΙΚΡΗ ΚΑΙ ΑΡΕΣΕ ΚΑΙ Σ' ΑΥΤΗΝ.\nΦανταστικο το βιντεο. Επισης και το τραγουδι μου αρεσε!\nΓιώργος Ραπούσης Πέμπτη, 08 Δεκεμβρίου, 2011\nΚΑΤΑΠΛΗΚΤΙΚΟ ΤΡΑΓΟΥΔΑΚΙ ΚΥΡΙΕ ΑΝΤΩΝΗ ΕΠΙΣΗΣ ΩΡΑΙΟ ΒΙΝΤΕΟ ΜΟΥ ΑΡΕΣΕ ΚΑΙ ΣΕ ΜΕΝΑ ΚΑΙ ΣΤΑ ΞΑΔΕΡΦΑΚΙΑ ΜΟΥ ΜΠΡΑΒΟ ΣΑΣ\nΡΟΥΝΤΟΛΦ ΤΟ ΕΛΑΦΑΚΙ!!!ΑΓΑΠΗΜΕΝΟ ΤΡΑΓΟΥΔΙ ΣΕ ΟΛΑ ΤΑ ΠΑΙΔΑΚΙΑ!!!!\nπολυ ωραιο το βιντεο


H-D: Θυμός Γυναίκας...\nχειρίζονται αιώνες τώρα οι άντρες, σε φτάσανε σχεδόν στον πάτο της κοινωνικής –μην πω και της τροφικής– αλυσίδας προκειμένου να το κάνουν αυτό.Και εξακολουθούν να σε χειρίζονται για τον ίδιο ακριβώς λόγο που εσύ είσαι θυμωμένη:\nΕίναι εγγεγραμμένο στο ντι εν έι τους. Δεν το κάνουν απαραίτητα επίτηδες. Αυτό ξέρουν, αυτό κάνουν. Και παίζεται ένα ματς, φουλ επίθεση ο ένας, φουλ άμυνα ο άλλος, και σιχαμένη μπάλα βλέπεις και στο τέλος είναι πολύ πιθανό το 0-0. Η γυναίκα, από τη μια, ταλιμπάν.\nΣτις δουλειές, στην κοινωνία, στις σχέσεις, στις οικογένειες, ελβετικός πολυσουγιάς, το πρωί καριέρα, το μεσημέρι μουσακάς, το απόγευμα μπαλέτο/μπάσκετ/ζούμπα/ιππασία/κολυμβητήριο, το βράδυ μουνάρα ή γκρινιάρα (συχνά και τα δύο). Να ΑΠΟΔΕΙΞΕΙ διαρκώς, ότι δεν χρειάζεται τον άντρα.\nΟ άντρας, από την άλλη, φοβισμένος. Δεν λέω πράγματα του κεφαλιού μου, λέω αυτά που οι ίδιοι μου λένε. Μου έκανε ολόκληρη θεωρία τις προάλλες ένας φίλος, όλα τα ’μπλεξε μέσα, βιολογία, φιλοσοφία, ιστορία, για να καταλήξει στο τέλος αγανακτισμένος να μου πει ότι «άστοδιάολο μαλακισμένες, κάνετε ότι γουστάρετε, έχετε ανατρέψει τους ρόλους, μας αχρηστεύετε»...\nΜλκ, ΑΝΤΡΑΣ είναι, άμα του αλλάξεις συρτάρι στα σώβρακα θα πάθει υπαρξιακό. Κι εσύ θέλεις να αλλάξει τον τρόπο που σκέφτεται εδώ και 5.000 χρόνια, σε μια γενιά;\nΤεράστια βήματα έχουν κάνει οι άντρες από τη γενιά μου και κάτω. Με κόστος. Να τους αναγνωριστεί πάραυτα. Αλλά να αναγνωριστεί επίσης ότι έχουν ακόμα πολύ δρόμο να κάνουν μέχρι να καταλάβουν ότι το στάτους κβο θα αλλάξει, θέλουν δεν θέλουν. Να καταλάβουν ότι οι γυναίκες δεν πρέπει να βολεύονται διαρκώς στο δικό τους κόσμο, αλλά πρέπει να δημιουργηθεί ένας κόσμος που να βολεύει εξίσου και τους δύο.\nΠολύς δρόμος ακόμα μέχρι να συναντηθούμε άντρες και γυναίκες, εκεί ήθελα να καταλήξω. Αλλά, είμαστε σε καλό δρόμο.


Botanical Garden (Botanischer Garten) (Ίνσμπρουκ, Αυστρία) - Κριτικές\nBotanical Garden (Botanischer Garten), Ίνσμπρουκ - Κριτικές\nΝο 48 από 120 δραστηριότητες - Ίνσμπρουκ\nSternwartestrasse 15, Ίνσμπρουκ 6020, Αυστρία\nΑφήστε το να χάσει εάν πατηθεί για λίγο\nΈνας μακρύς περίπατος από την παλιά πόλη. Είναι μικρό, δεν διατηρείται καλά. Εάν u βρείτε τον εαυτό σας σε ένα χαλαρό τέλος, επισκεφθείτε, διαφορετικά το ξεχάσετε.\nΤα ανθισμένα και όμορφη\nΑυτό το garden βρίσκεται ψηλά πάνω από την πόλη. Το διάστημα είναι όμορφο. Υπάρχουν μονοπάτια για περπάτημα και μέρη για να καθίσετε. Φυτά και λουλούδια, τόσο με ετικέτα μπορείτε να μάθετε για κάθε μία. Πολλά όμορφα υδάτινα χαρακτηριστικά και άφθονη σκιά. Υπάρχουν οι τουαλέτες και...τραπέζια πικνίκ.Περισσότερα\nΠαγκόσμιας κλίμακας Herbarium με 150.000 αλπικά και μεσογειακά είδη\nΜε θέα στο Ίνσμπρουκ, βρήκα τον Βοτανικό Κήπο του Πανεπιστημίου (ένας από τους 2000 παγκοσμίως) ήταν μια απότομη ανηφορική διαδρομή, περίπου 18 - 20 λεπτά μακριά από το κέντρο της πόλης. Αναμείνετε να δείτε πολλά πράσινα σε μια περιορισμένη καθίζηση (δείτε φωτογραφίες). Όπως αναφέρεται αλλού,...ένα μικρό τέλος εισόδου ισχύει για θερμοκήπια. Ξεχωριστά, μια συλλογή από φύκια παγκόσμιας κλάσης μπορεί να είναι χρήσιμη σε όσους διαθέτουν ειδικές γνώσεις.Περισσότερα\nΥπέροχο ήσυχο κήπο με ένα όμορφο Butterfly έκθεση.\nΉμασταν πολύ ευχάριστα από το Butterfly αερίων (που απαιτεί μια μικρή είσοδο χρέωση) όπου θα μπορούσα να δω δεκάδες πεταλούδες πτερυγισμός περίπου (και στο) σας. Το υπόλοιπο του ήταν ήσυχο και γαλήνιο κήπο με μια όμορφη λίμνη με ψάρια Koi γεμάτα. Ο κήπος είναι πολύ...καλά διατηρημένο και μια σαφή σύσταση αν θέλατε βοτανικούς κήπους.Περισσότερα\nΈμεινα στο Βοτανικό Κήπο, όταν ήμουν στη δεύτερη φορά στο Ίνσμπρουκ. Είναι ένα πολύ ήσυχο μέρος, με πολύ πράσινο και ωραία είδη φυτών. Unffortunately όταν ήμουν εκεί το Butterfly exibithion ήταν κλειστό και δεν βλέπω την όλη διαδικασία.\nΊσως όχι εντυπωσιακά σε μέγεθος ή ποικιλία, αυτό το μικρό κήπο και προσφέρει ένα πολύ ευχάριστο μέρος για να χαλαρώσετε. Η πισίνα του ανατολίτικα διακοσμητικά ψάρια περιέχει επιρροή από κάθε χρώμα, από Opal σε μαύρο και κόκκινο ακόμα και μία που είναι μπλε και λευκό....Ήμασταν αρκετά τυχεροί να δείτε επίσης ένα τεράστιο φωτεινό μπλε The Dragonfly. Μπορείτε να περιηγηθείτε στους σκιερά δέντρα ή λίγο ήλιο τον εαυτό σας σε ένα παγκάκι. Η επιλογή του σίτου ενδιαφέρον παρουσιάζει διακυμάνσεις,και το φυτικό κήπο θα σας συναρπάσουν μυρίζει. Συνολικά όμως κάπου ότι δεν μπορεί να προσφύγει στην τουριστική αυτή είναι αφιερωμένα κάπου που θα το συνιστούσα για κάθε ενδιαφερόμενο passer by.Περισσότερα


ΕΠΙΚΟΥΡΟΣ ΙΤΕΑΣ: ΚΚΕ ΦΩΚΙΔΟΣ : ΠΕΡΙ ΤΟΥ ΝΟΣΟΚΟΜΕΙΟΥ ΑΜΦΙΣΣΗΣ ΚΑΙ ΤΗΣ ΔΗΜΟΣΙΑΣ ΥΓΕΙΑΣ\nόταν την τελευταία 10ετία το προσωπικό στα δημόσια Νοσοκομεία και στα Κέντρα Υγείας μειώθηκε κατά 17.000 άτομα ενώ καταγράφονται τρομακτικά κενά. Όταν, όπως παραδέχτηκε η ηγεσία του Υπουργείου Υγείας σε συνάντηση με φορείς, χρειάζονται 20.000 άτομα για μια στοιχειώδη λειτουργία του συστήματος Υγείας. Ωστόσο οι προσλήψεις που δρομολογούνται για φέτος (χωρίς να είναι και σίγουρες) είναι 1.095 σε μη ιατρικό προσωπικό, 300 επικουρικοί (συμβασιούχοι) γιατροί και 450 μόνιμοι γιατροί από εκκρεμούσες προκηρύξεις του 2010.\nΑπέναντι σε αυτή την κατάσταση η κυβέρνηση και ο ΣΥΡΙΖΑ, όπως φαίνεται από τις ανακοινώσεις τους, καλούν τον λαό να δείξει ανοχή και υπομονή. Ανοχή και υπομονή σε μια κυβέρνηση που παρέλαβε κατά τα γνωστά “καμένη γη” και θα λύσει τα προβλήματα σε ένα απροσδιόριστο χρονικό ορίζοντα και ανάλογα με την έκβαση των διαπραγματεύσεων με την τρόικα ΕΕ-ΕΚΤ-ΔΝΤ. Κι όλα αυτά, αφού έχει αποδεχτεί ότι θα τηρηθούν όλες οι μνημονιακές δεσμεύσεις. Τι σημαίνει αυτό; Ότι θα εφαρμοστούν όλοι οι αντιλαϊκοί προϋπολογισμοί που μείωσαν κατά 50% τις δαπάνες λειτουργίας των δημόσιων νοσοκομείων την τελευταία πενταετία, ενώ θα γίνονται (στην καλύτερη περίπτωση αφού ούτε κι αυτή τηρήθηκε) μια πρόσληψη για κάθε πέντε αποχωρήσεις. Η κατάσταση στα νοσοκομεία θα παραμείνει αυτή που όλοι ζούμε και η όποια αναφορά σε δωρεάν δημόσια υγεία και εθνικό σύστημα υγείας θα είναι μόνο για το θεαθήναι.\nΟι εργαζόμενοι του Νοσοκομείου και ο λαός της Φωκίδας δεν πρέπει να δείξουν καμία ανοχή στη νέα συγκυβέρνηση και στο ζήτημα της δημόσιας υγείας. Δεν έχουν κανένα συμφέρον να στοιχίσουν τους αγώνες και τις κινητοποιήσεις τους για δημόσια δωρεάν υγεία, πίσω από τη διαπραγματευτική τακτική της συγκυβέρνησης υπέρ του ενός ή του άλλου τμήματος του κεφαλαίου, όπως τον καλούν ο ΣΥΡΙΖΑ Φωκίδας και ο Βουλευτής του.\nΝα εξασφαλιστεί η απρόσκοπτη λειτουργία του Νοσοκομείου της Άμφισσας με την πρόσληψη όλου του αναγκαίου μόνιμου προσωπικού.\nΔωρεάν ιατροφαρμακευτική περίθαλψη με ευθύνη του κράτους, χωρίς καμιά προϋπόθεση, σε όλους τους ανασφάλιστους, ανέργους.


Home > Entertaiment > Σπυροπούλου: Για ένα διάστημα είχα βρει διέξοδο στο φαγητό\nBy showbiz on April 24, 2018\nΗ παρουσιάστρια μιλάει για τον εαυτό της αλλά και την αγάπη του κόσμου ένα μήνα μετά την αποχώρησή της από το Survivor\nΈχει περάσει σχεδόν ένας μήνα από την ημέρα που η Κωνσταντίνα Σπυροπούλου –ή Ντίνα The Queen όπως την αποκαλούσαν οι fans του Survivor– 10 κιλά ελαφρύτερη και μαυρισμένη, με τα μαλλιά της πιασμένα κοτσιδάκια, μάζεψε τα λιγοστά υπάρχοντά της από την καλύβα των Διασήμων και λίγες\nώρες μετά επανήλθε στην κανονική, με ανέσεις, καθημερινότητα του δυτικού κόσμου εν έτη 2018.\nΑνοίγοντας το κινητό της την περίμενε μια έκπληξη. Εκατοντάδες υποστηρικτικά μηνύματα, έξυπνα χιουμοριστικά gifάκια που είχαν φτιάξει οι fans της -κάμποσα accounts από fan clubs –κάτι που πριν δεν είχε ποτέ πριν μπει στο ριάλιτι επιβίωσης. «Δεν ήταν μόνο ευχάριστο για μένα, αλλά πρωτόγνωρο!\nΕισέπραξα μια θετική διάθεση που με δυνάμωσε. Όταν έμπαινα στο Survivor δεν ήξερα τι θα ακολουθήσει μετά. Άρχισα να αντιλαμβάνομαι τον απόηχο μία μέρα μετά την αποχώρηση.\nΉταν κάτι πολύ ξαφνικό και πολύ έντονο», μου λέει ενώ πίνει ένα σκέτο καφέ –είναι αποφασισμένη\nνα προσέξει τη διατροφή της, καθώς νιώθει πολύ καλά με τη νέα της εικόνα.\nΟ κόσμος αγάπησε τη Ντίνα The Queen, που ήρθε να «καπελώσει» την «βασίλισσα Κωνσταντίνα που ‘αποκεφάλιζε’ συνεργάτες», όταν την είδε να αγωνίζεται με σθένος στο Survivor, να κάνει πλάκες, να είναι θετική, πρόθυμη να βοηθήσει σε οτιδήποτε και καθόλου γκρινιάρα στη συμβίωση σε μια καλύβα με έντομα, κρύο, απλησιά και την ένταση που αναμενόμενα βγαίνει ανάμεσα σε ταλαιπωρημένους και πεινασμένους συμπαίκτες που μέχρι πρότινος ήταν συνηθισμένοι σε μια άνετη καθημερινότητα.\nΜετά από όσα της είχαν χρεωθεί στο παρελθόν η easy going χαμογελαστή Κωνσταντίνα\nτου Survivor ήταν μια ευχάριστη έκπληξη που συζητήθηκε και έγινε viral.\nΌταν είπες «ναι» στο Survivor είχες αγωνία για το πώς θα φαίνεσαι στο φακό άβαφτη\nκι αχτένιστη, φορώντας σορτς μάλιστα μια περίοδο που είχες πάρει κάποια κιλά;\nΈχω απλοποιήσει πάρα πολύ τη ζωή μου. Και πριν ήμουν πολύ χύμα, αν με πετύχαινες έξω πρωί,\nήμουν πάντα άβαφη και σπορ, απλά δεν το γνώριζε ο πολύς κόσμος.\nΤο βράδυ όταν θα πρέπει να πάω σε μία εκδήλωση φυσικά και θα θυμηθώ τη γυναικεία φύση μου,\nθα ντυθώ, θα φτιαχτώ. Αφού κάναμε πλάκα με τον Δρυμωνάκο. Πριν πάμε στην επίδειξη των\nMi-Ro μου στέλνει μήνυμα «είμαι έτοιμος να ξεκινήσω;» και του στέλνω φωτογραφία ένα\nμικρό βουνό από προϊόντα μακιγιάζ γράφοντάς του «εδώ δεν είναι καλύβα»!\nΜε το χέρι στην καρδιά, λοιπόν, σου λέω πως όχι, το πώς θα βγει η εικόνα μου στο Survivor ήταν\nτο τελευταίο που με ένοιαζε. Το προηγούμενο διάστημα δεν είχα τα κιλά που είχα όταν μπήκα στο Survivor. Όμως για ένα διάστημα πέρασα διάφορες ψυχολογικές διακυμάνσεις και είχα\nβρει διέξοδο στο φαγητό –όπως είχα βρει διέξοδο και στο πανεπιστήμιο αλλά και κάνοντας\nτη ζωή που δεν έζησα όταν ήμουν 23.\nΝα μπω σε μια διαδικασία μελέτης και εργασιών και να κάνω με τις φίλες μου κοριτσίστικα πράγματα και βόλτες που είχα στερηθεί επί χρόνια. Έπρεπε να ασχοληθώ όλη μέρα με τη δουλειά, να μάθω\nπιο γρήγορα από την ώρα μου γιατί οι ευθύνες που απέκτησα μέσα σε μικρό διάστημα ήταν πολλές.\nΔεν ξεκίνησα ως δημοσιογράφος σε μια εκπομπή.\nΞεκίνησα ως παρουσιάστρια με δική της εκπομπή. Είναι σαν να παίρνεις έναν άνθρωπο, ο οποίος είναι σερβιτόρος και να του λες από σήμερα είσαι ιδιοκτήτης του καφέ, χωρίς να έχει περάσει από όλα τα πόστα και να ξέρει ποιος κάνει τι.\nΌταν περνάς από όλα τα πόστα, βλέπεις όλες τις ανάγκες, αποκτάς εμπειρίες και είσαι καλύτερος στη δουλειά. Αν έρθει ξαφνικά η ευθύνη είναι πιο δύσκολο.\nΔηλαδή, έπεσες στα βαθιά και δεν ήσουν έτοιμη;\nΚαταρχάς δεν ξεκίνησε ως μια δική μου ανάγκη. Δεν είχα τέτοιες φιλοδοξίες, ήρθε μόνο του. Παρόλα αυτά το αντιμετώπισα με τις γνώσεις που είχα τότε.


Η ώρα της ευθύνης για τον Δήμο της Πάτρας – Σκάι Πάτρας\nTOPICS:Η ώρα της ευθύνης για τον Δήμο της ΠάτραςΚουνάβης Αντώνης\nAuthor 19:39 26 Δεκεμβρίου, 2018\nΕίναι πρωτοφανές το «μπάχαλο» που επικρατεί στην τοπική Νέα Δημοκρατία εν όψει των δημοτικών εκλογών. ΄\nΕίναι ένα ανεπίτρεπτο χάλι για μια ιστορική παράταξη, που βρίσκεται μάλιστα στον προθάλαμο της εξουσίας. Πρόκειται για μια απαράδεκτη κατάσταση που δεν γίνεται να συνεχιστεί και που θα πρέπει να λάβει ένα οριστικό και αμετάκλητο τέλος.\nΝα καθίσουν, λοιπόν, οι έχοντες τον πρώτο λόγο και να βρουν από κοινού τον καταλληλότερο. Και αν δεν μπορούν να καταλήξουν συμφωνώντας σε κάποιο από τα πρόσωπα που ακούγονται ή επιθυμούν να θέσουν υποψηφιότητα, ας έχουν κατά νου ότι υπάρχει και μια «χρυσή εφεδρεία», ένας πιστός στρατιώτης γέννημα – θρέμμα της παράταξης που είναι έτοιμος να μπει μπροστά.\nΝα τον επιστρατεύσουμε για να δώσει μια μάχη που μπορεί να κερδηθεί, ακόμη και κόντρα σε βαρυσήμαντους οικονομικούς και «γαλάζιους» παράγοντες που υποστηρίζουν την προώθηση ΠΑΣΟΚογενούς υποψηφίου δημάρχου! Αυτή κι αν είναι πισώπλατη και εκ των έσω μαχαιριά στην καρδιά της Νέας Δημοκρατίας!


Διαδηλωτές επιτέθηκαν στο αρχηγείο της Αστυνομίας στην Μπανγκόκ | Η Άποψη\nΔιαδηλωτές επιτέθηκαν στο αρχηγείο της Αστυνομίας στην Μπανγκόκ\nΑπό K. Π.\t 08:37 - 03/12/2013 Τελευταία Ενημέρωση 09:39 - 03/12/2013\nΣυνεχίζονται οι σφοδρές συγκρούσεις ανάμεσα στους αντικυβερνητικούς διαδηλωτές και τις δυνάμεις ασφαλείας στην πρωτεύουσα της Ταϋλάνδης, Μπανγκόκ. Σήμερα τα ξημερώματα (ώρα Ελλάδος) επιχείρησαν να εισβάλουν στο αρχηγείο της αστυνομίας, στο πλαίσιο των προσπαθειών τους να εκδιώξουν από την κυβέρνηση την πρωθυπουργό Γινγκλάκ Σιναουάτρα.\nΟι αστυνομικές δυνάμεις έκαναν χρήση δακρυγόνων, πλαστικών σφαιρών και προειδοποιητικών πυροβολισμών στην προσπάθειά τους να καταστείλουν τις αναταραχές. Η Γινγκλάκ είχε υποσχεθεί πως δεν θα χρησιμοποιηθεί βία κατά των διαδηλωτών που προσπαθούν να εισβάλουν στα γραφεία της και το κοντινό κεντρικό κτήριο της αστυνομίας. Και τα δύο προστατεύονται από συρματοπλέγματα και ισχυρές δυνάμεις της αστυνομίας. Νωρίτερα την Τρίτη, ένα ελικόπτερο έκανε ρίψη φυλλαδίων πάνω από τους διαδηλωτές, στα οποία αναγραφόταν η υπενθύμιση πως ο αρχηγός τους, Σουτέπ Ταουγκσουμπάν, καταζητείται με τις κατηγορίες για υποκίνηση εξέγερσης.\n«Επομένως, σας παρακαλώ μείνετε μακριά από αυτόν τον άνθρωπο και τις παράνομες συναθροίσεις», μετέδωσαν τα μέσα ενημέρωσης επικαλούμενα όσα αναγράφονταν στα φυλλάδια της κυβέρνησης. Τέλος, ένταλμα σύλληψης εκδόθηκε εναντίον του Σουτέπ, ενώ ήδη εκκρεμεί ένα ακόμα για την κατάληψη του υπουργείου Οικονομικών. Σε ομιλία του επιτέθηκε κατά της αστυνομίας και είπε ότι οι διαδηλωτές θα καταλάβουν την έδρα της πόλης.\nΜαθηματικός… γρίφος από την Skoda Ξάνθη\nΒενεζουέλα: Έφτασαν τους 89 οι νεκροί μετά από 3 μήνες διαδηλώσεων\n«Πόλεμος» στη Φρανκφούρτη με… φόντο την ΕΚΤ\nΈξαλλος ο Ματέο Ρέντσι με τη… Φέγενορντ!\nΣυγκρούσεις στη Γαλλία για τον θάνατο ενός νεαρού\nΕπεισόδια, τραυματισμοί και συλλήψεις στην Πολωνία\nΤέσσερις νεκροί από ταραχές σε πόλεις της Τουρκίας\nΡέει αίμα και πάλι στην Τουρκία\nΤουρκία: Ελεύθεροι οι συλληφθέντες για τα επεισόδια της Πρωτομαγιάς


Ελαστικά αυτοκινήτου 195/80R15 96S Falken Landair LA/AT 4X4\n195/80R15 96S Falken Landair LA/AT 4X4\nΕΠΙΠΕΔΟ ΘΟΡΥΒΟΥ: 74dbΟ εξωτερικός θόρυβος κύλισης του ελαστικού, μετρημένος σε ντεσιμπέλ. Διαβάστε περισσότερα\nΗ βάση για την τεχνολογία και την ανάπτυξη πίσω από τα Falken ελαστικά υψηλών επιδόσεων και εξαιρετικές ιδιότητες οδήγησης για πολλά χρόνια ήταν ο κόσμος του μηχανοκίνητου αθλητισμού.\nΤα αγωνιστικά ελαστικά FALKEN αποδεικνύουν την ποιότητα και τις επιδόσεις τους στην πιο προκλητική σειρά αγώνων στον κόσμο.\nΑυτά περιλαμβάνουν τη σειρά American Le Mans, το VLN Nurburgring και ιδιαίτερα το θρυλικό 24ωρο αγώνα του Nurburgring.\nΗ συστηματική αξιολόγηση των εμπειριών που αποκτήθηκαν από τους αγώνες συνεχώς προσφέρει νέα ευρήματα τα οποία στη συνέχεια τροφοδοτούν με τον ταχύτερο δυνατό τρόπο τη μαζική παραγωγή.\nΤο αποτέλεσμα είναι εξαιρετικά προϊόντα που πληρούν τα υψηλότερα πρότυπα ποιότητας και έχουν αποδειχθεί με επιτυχία στο διεθνή ανταγωνισμό για πολλά χρόνια.


Blitz: Οι μόνες ιδέες οι οποίες οφείλουν να υπάρξουν στο μέλλον, είναι οι ριζοσπαστικές ιδέες. - Art Magazine\n-Ποιοι είναι οι blitz και πώς συναντηθήκατε καλλιτεχνικά; Τι σημαίνει το όνομα blitz και γιατί το διαλέξατε;\nΟι blitz είναι η θεατρική ομάδα που δημιουργήσαμε το 2004 ο Γιώργος Βαλαής, η Αγγελική Παπούλια και ο Χρήστος Πασσαλής.Συναντηθήκαμε στις πρόβες για την παράσταση του Μ.Μαρμαρινού 'R+J' (Ρομέο και Ιουλιέτα) το 2001. Φεύγοντας από το θέατρο Θησείο το 2004 αποφασίσαμε να δημιουργήσουμε τους blitz. Αυτή η απόφαση είχε να κάνει με την απροθυμία μας να επαναλαμβάνουμε τους εαυτούς μας και την επιθυμία μας να εξερευνήσουμε συνολικά την θεατρική πράξη: συγγραφή κειμένων, δραματουργία και σκηνοθεσία με δικούς μας όρους. Ήταν μια από τις καλύτερες αποφάσεις της ζωής μας. Η λέξη blitz σημαίνει κεραυνός στα γερμανικά και έγινε πιο γνωστή από το blitzkrieg-τον πόλεμο αστραπή- που εξαπέλησε η Γερμανία τον 2ο Παγκόσμιο πόλεμο στους συμμάχους. Ήχησε στα αυτιά μας εύηχα και προβοκατόρικα, οπότε την διαλέξαμε.\n-Πείτε μας λίγα λόγια για τον 'Γαλαξία'. Πώς γεννήθηκε η συγκεκριμένη παράσταση; Θα την ξανανεβάσετε και πότε;\nΟ 'Γαλαξίας' είναι μια 4ωρη περφόρμανς, κατά τη διάρκεια της οποίας, 8 ηθοποιοί γράφουν πάνω σε κόλλες Α4 ονόματα ανθρώπων, ιδεών, κινημάτων, θεωριών, λέξεων, αντικειμένων, αναφορών και επιρροών που έχουν πεθάνει ή χαθεί. Είναι μια παρέλαση όλων αυτών που έχουν χαθεί αλλά που το ίχνος τους είναι ακόμη αναγνωρίσιμο στην ζωή μας, μέσα σε 4 ώρες περνά από μπροστά μας ολόκληρη η ιστορία του ανθρώπινου είδους. Το κείμενο παράγεται εκείνη τη στιγμή από τους ηθοποιούς βάσει κανόνων που έχουμε συμφωνήσει κατά τη διάρκεια των προβών. Είναι μια παράσταση τρομακτικά απλή, με την έννοια ότι καταλαβαίνεις τον μηχανισμό της και την δυναμική της, παρόλα αυτά όμως βασίζεται σε κανόνες που οδηγούν σε ανατροπή του νοήματος συνεχώς με αποτέλεσμα η συνολική συναισθηματική διαδρομή να μην ισούται με τη διαδρομή που παράγει το story ενός τυπικού θεατρικού έργου και εκεί ακριβώς έγκειται η δύναμή της και η πρωτοτυπία της. Σίγουρα, είναι μια από τις αγαπημένες μας παραστάσεις, πρώτον για την ελευθερία που μεταδίδει και σε εμάς αλλά και στο συνειρμό των θεατών και δεύτερον για το γεγονός ότι δίνει την ελευθερία στον ηθοποιό να συνθέτει, να μοντάρει και να παράγει κείμενο σε πραγματικό χρόνο χρησιμοποιώντας οποιαδήποτε ανάγνωση της πραγματικότητας, του παρελθόντος και της Ιστορίας επιθυμεί.\nΗ συγκεκριμένη παράσταση γεννήθηκε όπως όλες μας οι παραστάσεις. Μέσα από συζητήσεις, ιδέες του ενός ή του άλλου που η συζήτηση τις προχωράει, και κυρίως μέσα από την ίδια τη διαδικασία της πρόβας.\nΣκοπεύουμε να επαναλάβουμε τον ΓΑΛΑΞΙΑ αυτό το φθινόπωρο στην Αθήνα χωρίς ακόμη να έχουμε καταλήξει σε πιο χώρο και πιθανά σε άλλες πόλεις της Ελλάδας, είμαστε ήδη σε επαφή με το Μακεδονικό Μουσείο Μοντέρνας Τέχνης στη Θεσσαλονίκη όπως επίσης αναζητούμε τρόπους ώστε να παρουσιαστεί και σε κάποιες πόλεις της Ευρώπης, με ξένους ηθοποιούς.\n-Ποιοι οι συνεργάτες σας στην παράσταση αυτή; Έχετε ξανασυνεργαστεί;\nΗ Ελίνα Λούκου, ο Άρης Αρμαγανίδης και ο Θανάσης Δεμίρης είναι συνεργάτες μας ήδη από το CINEMASCOPE. Με την Ελένη Καραγιώργη και τον Μιχάλη Μαθιουδάκη συνεργαζόμαστε εδώ και χρόνια, από την παράστασή μας στο Φεστιβάλ Αθηνών, ΚΑΤΕΡΙΝΗ. Ο Νίκος Φλέσσας είναι δραματουργός της ομάδας από την ίδρυσή της, είναι ο πρώτος που όπλισε την επιθυμία μας και το πείσμα μας για την περιπέτεια του τι μπορεί να σημαίνει να κάνεις θέατρο και είναι η πρώτη φορά που συμμετέχει ως ηθοποιός σε παραστάσεις μας. Επίσης η αρχιτέκτονας Εύα Μανιδάκη και ο Τάσος Παλαιορούτας στα σκηνικά-κουστούμια και στους φωτισμούς αντίστοιχα είναι συνεργάτες μας από τις πρώτες μας παραστάσεις.\n-Υπάρχει κάποια συνέχεια μεταξύ των έργων σας; Κάποιο συνεκτικό στοιχείο που να ενώνει νοηματικά τα έργα μεταξύ τους;\nΟπωσδήποτε. Στο κέντρο της προβληματικής μας είναι πάντα η πόλη, η ιστορία και ο θάνατος. Αυτά είναι τα τρία θέματα που τα τελευταία χρόνια μας απασχολούν. Οι ζωές μας, οι συγκλίσεις αλλά και οι αποκλίσεις μεταξύ μας και ο τρόπος που βλέπουμε τα πράγματα ίσως να είναι το μόνα συνεκτικά στοιχεία που υπάρχουν σε όλες μας τις παραστάσεις ανεξαρτήτως θέματος. Μας ενδιαφέρουν αυτά που έχουν φύγει αλλά κάποιο ίχνος τους παραμένει μέσα μας, το παρόν και όλες οι δυνατότητες που μπορεί να κρύβει το μέλλον.\n-Ποια η δημιουργική διεργασία μεταξύ σας; Ποιος κάνει τι; Πώς 'κατεβάζετε' ιδέες και πώς καταφέρνετε να διατηρείτε την αρμονία μεταξύ σας; Ή μήπως σας εμπνέουν οι 'συγκρούσεις';\nΕίναι δύσκολο να περιγράψουμε την δημιουργική διαδικασία. Θα ήταν σαν να έπρεπε να περιγράψουμε τον εαυτό μας. Το σίγουρο είναι ότι σ' αυτή τη διαδικασία όλα είναι ρευστά. Μας ενδιαφέρει να μην ξέρουμε που θα καταλήξουμε, να ξεκινάμε πάντα από το μηδέν, δεν μας ενδιαφέρει η επανάληψη, μας ενδιαφέρουν οι νέες φόρμες -όχι για χάρη μιας πρωτοπορίας αλλά προκειμένου να αφηγηθούμε την ιστορία που θέλουμε πιο αποτελεσματικά- μας επηρεάζει η πραγματικότητα γύρω μας, μας ενδιαφέρει η ιστορία, η πολιτική και η πολεμική διάθεση απέναντι στα πράγματα, η παιγνιώδης διάθεση απέναντι στα πράγματα, μας νοιάζει οι παραστάσεις μας να είναι επείγουσες και να μεταδίδουν ελευθερία και να αμφισβητούν -ει δυνατόν- τα πάντα που έχουν να κάνουν με το θέατρο και τις συμβάσεις του. Προσπαθούμε να ακούμε ο ένας τον άλλον προσεκτικά ακόμη και όταν διαφωνούμε, ιδίως τότε, και πιστεύουμε ότι οι μόνες ιδέες οι οποίες οφείλουν να υπάρξουν στο μέλλον είναι οι ριζοσπαστικές ιδέες.\n-Τι σημαίνει θεατρική περφόρμανς για εσάς και τι ρόλο έχει στην Ελλάδα;\nΟι όροι είναι πλέον συγκεχυμένοι. Στόχος μας είναι πάντα να αναρωτιόμαστε για το θέατρο και τα όριά του, να αναζητούμε νέους τρόπους αφήγησης, νέους κανόνες. Κατά κάποιον τρόπο -κάπως αόριστα είναι η αλήθεια- όλα αυτά περιγράφονται από την λέξη περφόρμανς η οποία καλώς ή κακώς δεν έχει πια τη σημασία που είχε στη δεκαετία του 70.\nΣτην Ελλάδα όλο και περισσότερες νέες ομάδες πειραματίζονται με νέα κείμενα σε μη-θεατρικούς χώρους, νέες φόρμες, νέες ιστορίες, δυστυχώς με όχι τόσο επιτυχημένα αποτελέσματα τις περισσότερες φορές. Κάθε νέα γλώσσα χρειάζεται και μια νέα λογική αλλιώς το αποτέλεσμα είναι παμπάλαιο, πράγμα που το αγνοούν οι περισσότεροι. Το κοινό είναι σαφώς πιο δεκτικό σε τέτοιες απόπειρες εξαιτίας ίσως και της έντασης της προσπάθειας των ανθρώπων που τη συντελούν. Παρόλα αυτά εξακολουθούν να μας αρέσουν οι καλλιτέχνες που μπορεί να τραυλίζουν αλλά τουλάχιστον έχουν κάτι να πουν, από ανθρώπους που επαναλαμβάνουν τη γερασμένη τους πρωτοπορία. Μας αρέσει η ένταση, ακόμη και η ασάφεια, που αποκτά η θεατρική πραγματικότητα από τη ρουτίνα που επιδείκνυε πριν από 10 χρόνια. Σαφώς, θεσμικά, αυτή η πλευρά του ελληνικού θεάτρου έχει αγνοηθεί χαρακτηριστικά τα τελευταία χρόνια από το υπουργείο Πολιτισμού και την συντηρητική, γεροντολάγνα όσο και ακατανόητη πολιτική του. Εννοείται ότι ο δυναμισμός των νέων ομάδων δεν πρόκειται να ανακοπεί από αυτό το γεγονός.\n-Τι ετοιμάζετε μελλοντικά σαν ομάδα και τί καθένας από εσάς ξεχωριστά;\nΗ ομάδα θα συνεχίσει να παράγει νέα έργα, αυτό είναι το μόνο που ξέρουμε για το μέλλον. Για φέτος πάντως πέρα από την επανάληψη του Γαλαξία ετοιμάζουμε το Δον Κιχώτη για την άνοιξη του 2012, ταυτόχρονα θα συμμετέχουμε σε κάποιες δουλειές των Erasers – μια οπτικοακουστική κολλεκτίβα καλλιτεχνών που εκτιμούμε πάρα πολύ, που θα γίνουν στο εξωτερικό.\n-Μιλήστε μας λίγο για τις κινηματογραφικές εμπειρίες σας (Κυνόδοντας, Άλπεις, Μαύρο Λιβάδι, Χώρα Προέλευσης, Σπιρτόκουτο...). Πόσο διαφορετική είναι η κινηματογραφική εμπειρία από την θεατρική περφόρμανς;\nΕίχαμε την τύχη να συνεργαστούμε με κινηματογραφιστές (κάποιοι από αυτούς είναι και φίλοι μας ή έγιναν φίλοι μας στην πορεία) με τους οποίους έχουμε κοινά σημεία αναφοράς, συχνά κοινή αισθητική και ανήκουν στη γενιά μας.\nΕίναι σαφώς διαφορετική η λειτουργία ενός ηθοποιού στο σινεμά. Διαφέρει τόσο ως προς τους κώδικες της υποκριτικής όσο και ως προς την διαδικασία καθ' εαυτή. Δεν υπάρχει χώρος να επεκταθούμε αλλά ο κινηματογράφος διαχειρίζεται τον χρόνο ενώ το θέατρο τη φυσική παρουσία, οπότε οι κανόνες τους είναι διαφορετικοί.\n-Τι λέτε για την κρίση; Ωφελεί την τέχνη; Και πώς;\nΔεν έχουμε πολλά να πούμε για την κρίση. Η απληστία και η ανευθυνότητα των προηγούμενων γενεών στην Ελλάδα και η κερδοσκοπία που χαρακτηρίζει το παγκόσμιο καπιταλιστικό σύστημα μας έχουν οδηγήσει ως εδώ.\nΙστορικά, οι περίοδοι κρίσης ωφελούν την τέχνη καθώς τροφοδοτούν την αντίφαση με την οποία τρέφεται. Αυτό όμως δεν σημαίνει τίποτα για τον μέσο άνθρωπο που βλέπει την αξιοπρέπεια της ζωής του να εξαφανίζεται.Υπό τις παρούσες συνθήκες, υπάρχει σαφές θέμα επιβίωσης για τους περισσότερους από τους καλλιτέχνες.\nΕίναι νωρίς για αποτίμηση. Σίγουρα, η κρίση αναγκάζει πολλούς σκηνοθέτες και ηθοποιούς -που μέχρι πριν δεν ασχολούνταν καθόλου- να στραφούν προς την πραγματική πραγματικότητα και να αφήσουν για λίγο τα σκονισμένα βιβλία τους και τα σκοτεινά υπόγεια και να δουν την πόλη, την αναστάτωσή της και την σύγχυση μέσα στην οποία ζούμε όλοι μας.\n-Είναι πολιτικοποιημένη η τέχνη σήμερα; Εσείς πώς παίρνετε θέση στα πράγματα, ως πολίτες κ ως καλλιτέχνες; Στο Σύνταγμα πήγατε;\nΦυσικά και πήγαμε στο Σύνταγμα, δεν θέλαμε να μάθουμε γι' αυτό που συμβαίνει δίπλα μας από την τηλεόραση, αλλά πιστεύουμε ότι η τέχνη δεν είναι προπαγάνδα, ούτε πρέπει να αναπαράγει τις τρέχουσες απλοϊκές πολιτικές απόψεις που το τελευταίο διάστημα είναι βουτηγμένες στην οργή και στη σύγχυση.Τις περισσότερες φορές, αν όχι πάντα, όταν η τέχνη πολιτικοποιείται, χάνει μεγάλο μέρος της δύναμής της. Δεν καταλαβαίνουμε τον όρο πολιτικοποιημένη τέχνη. Η τέχνη εστίαζε πάντα την προβληματική της πάνω στον άνθρωπο και ο άνθρωπος είναι μια κινούμενη αντίφαση. Προφανώς, ο καλλιτέχνης δεν είναι ούτε ρήτορας, ούτε δάσκαλος, ούτε καθοδηγητής, ούτε έχει ένα καλύτερο σχέδιο για το μέλλον, τουλάχιστον όχι για μας. Είναι περισσότερο ένας μεταφραστής που καταγράφει σε μια άλλη γλώσσα την πραγματικότητα της εποχής του. Αν και όταν το καταφέρνει αυτό, το αποτέλεσμα είναι εξ' ορισμού πολιτικό. Επίσης δεν θέλουμε σε καμμιά περίπτωση να ταυτιστούμε με την πολιτική αφέλεια που είχε η προηγούμενη θεατρική γενιά και την πρακτική της που την απομόνωσε από οτιδήποτε καινούργιο συνέβαινε στο Ευρωπαϊκό θέατρο.\nΟπωσδήποτε, τα έργα μας είναι πολιτικά με την έννοια ότι ασχολούνται με την πόλη, με το παρόν και με τις δυνατότητες που κρύβονται μέσα στο παρόν. Δεν χρησιμοποιούμε τα έργα μας για να προπαγανδίσουμε τις πολιτικές μας απόψεις, όποιες κι αν είναι αυτές, αλλά για να δούμε ακόμη και εμείς οι ίδιοι τι σημαίνεις να ζεις στη βαρβαρότητα του 21ο αιώνα.\nΣυνειδητά ή ασυνείδητα, τα γεγονότα των τελευταίων χρόνων, σε εθνικό και παγκόσμιο επίπεδο, μας επηρεάζουν. Δεν είναι τυχαίο ότι τόσο το CINEMASCOPE όσο και ο ΓΑΛΑΞΙΑΣ ασχολούνται με το τέλος, είτε του κόσμου στην πρώτη περίπτωση είτε προσώπων, ιδεών και αντικειμένων στην δεύτερη.\nΣε σχέση με τις συγκεντρώσεις στο Σύνταγμα, το σίγουρο είναι ότι η σύγχυση δεν έχει προηγούμενο, η κατάσταση είναι ρευστή και ομιχλώδης και είναι δύσκολο να βγάλει κανείς συμπεράσματα ακόμα, για το τι είναι πραγματικά ωφέλιμο να συμβεί. Είναι ενδιαφέρον όμως που κάποιοι άνθρωποι αντιμετώπισαν το αδιέξοδο στήνoντας έναν δημόσιο διάλογο, χρησιμοποιώντας τα social networks αλλά και την φυσική τους παρουσία σ' αυτό το διάλογο, ελπίζουμε όχι με σκοπό να δημιουργήσουν μια αιματοβαμένη μελλοντική ουτοπία, μιας και ο θυμός είναι πολύ μεγάλος και μπορεί να στραφεί σε οποιαδήποτε κατεύθυνση.\nΟ 'Γαλαξίας' θα παιχτεί 8 και 9 Οκτώβρη 2011 στο Μακεδονικό Μουσείο Σύγχρονης Τέχνης.\nΠερισσότερα σε αυτή την κατηγορία: « Δημήτρης Μαμαλούκας: «Οι ήρωές μου κατά τη διάρκεια της συγγραφής γίνονται όλο και πιο ανυπάκουοι» Ladies & Gents, Here's The Swing Shoes! »


Ήλιος - Spoiler: Το ατύχημα και ο θάνατος της ηρωίδας που θα συγκλονίσει… - Daisy.gr\nΉλιος – Spoiler: Το ατύχημα και ο θάνατος της ηρωίδας που θα συγκλονίσει…\n21/12/2020 | 13:57 μμ\nΈνας θάνατος αναμένεται να συγκλονίσει το φανατικό κοινό της καθημερινής σειράς του ΑΝΤ1. Ο «Ήλιος» που κέρδισε την προσοχή του κοινού από την πρώτη κιόλας στιγμή, αναμένεται να σοκάρει στα επόμενα επεισόδια. Σύμφωνα με το Mytv οι εξελίξεις θα είναι καταιγιστικές μετά τον τραυματισμό της Μαρίας που τελικά θα είναι θανάσιμος.\nΗ Μαρία μεταφέρεται σοβαρά τραυματισμένη στο νοσοκομείο έπειτα από ένα ατύχημα. Ο Αντώνης, που δεν φεύγει λεπτό από το πλευρό της, υποφέρει από τύψεις, ενώ η Λήδα τρέμει στην ιδέα πως η μητέρα της μπορεί να φύγει από τη ζωή. Η Λήδα ενημερώνει τον Φίλιππο για τον τραυματισμό της Μαρίας και εκείνος σπεύδει στο πλευρό της προσπαθώντας να δώσει κουράγιο στην αγαπημένη του. Φεύγοντας από το νοσοκομείο, ο Φίλιππος συναντάει τη μητέρα του. Τότε οι δυο τους έρχονται, ακόμα μία φορά, σε έντονη αντιπαράθεση. Από την άλλη, ο Δημήτρης μετά τον χωρισμό του με τη Λήδα, φαίνεται πως έχει χάσει τον εαυτό του. Ο ίδιος, παρόλο που προσπαθεί να βρει ξανά τις ισορροπίες στη ζωή του, γίνεται απότομος με όλους.\nΎστερα από μερικές ημέρες μια απρόβλεπτη είδηση αναστατώνει τους πάντες στο τμήμα, καθώς ο Δημήτρης κατηγορείται άδικα για τον ξυλοδαρμό ενός κρατουμένου. Το γεγονός αυτό σε συνδυασμό με τη συμπεριφορά του τις προηγούμενες ημέρες κάνει την Αθηνά, τον Χρήστο και τη Δάφνη να είναι επιφυλακτικοί μαζί του. Εν τω μεταξύ, η Αλίκη περνάει πολύ δύσκολα, καθώς προσπαθεί να διαχειριστεί τα συναισθήματα που τρέφει για τον Αχιλλέα. Ο τελευταίος, από την πλευρά του, κάνει όλο και περισσότερο αισθητή την παρουσία του στην καθημερινότητα της γυναίκας και τη διεκδικεί με κάθε τρόπο.\nΗ Λήδα δεν έχει φύγει λεπτό από το νοσοκομείο και περιμένει από τους γιατρούς να την ενημερώσουν για την κατάσταση της υγείας της μητέρας της. Δυστυχώς λίγο μετά, οι γιατροί ανακοινώνουν σε εκείνη και στον Αντώνη πως π Μαρία έφυγε από τη ζωή. Η Λήδα ξεσπάει σε λυγμούς και καταρρέει, καθώς δεν μπορεί να πιστέψει πως η μαμά της πέθανε, λακαρισμένος όμως, είναι και ο Αντώνης από αυτή τη δυσάρεστη είδηση. Λίγο μετά, η Λήδα συνέρχεται από το αρχικό σοκ και συνειδητοποιεί πως έχει πολλά ερωτήματα σε σχέση με τον απροσδόκητο θάνατο της Μαρίας


05/11/13 | FILIATRANEWS\nΑπό Δευτέρα τα φύλλα πορείας στους εκπαιδευτικούς\nΑπό Δευτέρα τα φύλλα πορείας. Την ίδια ώρα με δηλώσεις του ........\nο γραμματέας της ΝΔ Μανώλης Κεφαλογιάννης έδειξε την πόρτα της εξόδου της ΝΔ στον πρόεδρο της ΟΛΜΕ Νίκο Παπαχρήστο.\nΕκτός ΝΔ ο Παπαχρήστος\nΑναρτήθηκε από FILIATRANEWS στις 11.5.13\nΦιλιατρά: Παράκληση για τους μαθητές που δίνουν Πανελλήνιες\nΤην Κυριακή 12.5.2013 και ώρα 7μ.μ. θα γίνει στον Άγιο Χαράλαμπο ιερά παράκληση για όλους τους μαθητές που θα πάρουν μέρος στις εξετάσεις που έρχονται.\nΙδιαίτερα καλούνται όλοι οι μαθητές της Γ' Λυκείου, καθώς και όσοι γονείς επιθυμούν να παρευρεθούν στην ιερά παράκληση, στην οποία θα χοροστατήσει ο μητροπολίτης Τριφυλίας και Ολυμπίας κ.κ. Χρυσόστομος.\nΣύλλογος Γονέων και Κηδεμόνων Λυκείου Φιλιατρών!\nΔεν θα πάρω θέση ούτε υπέρ των συναδέλφων ‘δασκάλων’ της Μέσης Παιδείας, ούτε υπέρ του κ Αρβανιτόπουλου ‘συναδέλφου’ της Ανωτάτης Παιδείας αλλά θα πάρω θέση, ευχόμενος ότι θα σταματήσει εγκαίρως η ‘κόντρα’ ανάμεσα στον Υπουργό Παιδείας, Θρησκευμάτων, Πολιτισμού και Αθλητισμού (εμένα μου ήταν υπεραρκετός ο τίτλος Υπουργού Εθνικής Παιδείας και Θρησκευμάτων, αλλά εμένα κανείς δε με ρώτησε τί μου αρέσει) και της ΟΛΜΕ…\nΔηλαδή δεν έφταναν οι μυριάδες προβλημάτων που αντιμετωπίζουν ..........\nγονείς και παιδιά στην Ελλάδα της τρόικα, ήρθε – κεραυνός εν αιθρία – και η ‘κόντρα’ του κ Αρβανιτόπουλου με την ΟΛΜΕ και ανακοίνωση για ΑΠΕΡΓΙΕΣ στη διάρκεια των φετινών Πανελλαδικών εξετάσεων!...\nΟ Πανεπιστημιακός ‘δάσκαλος’ Υπουργός κ Αρβανιτόπουλος (θα μείνει στην ιστορία ως Αρχιτέκτων του Καλλικράτη της Ανώτατης Παιδείας μας) και οι ‘δάσκαλοι’ της Μέσης Εκπαίδευσης τα μέλη της ΟΛΜΕ, κατάφεραν να προσθέσουν ακόμη περισσότερο, στο ήδη υπάρχον εξ ορισμού, άγχος σε παιδιά που φέτος διαγωνίζονται στις πανελλαδικές εξετάσεις για μια θέση σε ΑΕΙ και ΑΤΕΙ και μαζί στις οικογένειές τους...\nΤώρα άρχισαν οι εικασίες, οι προτροπές, οι έμμεσες ΑΠΕΙΛΕΣ για κάποιου είδους ‘επιστράτευση’ των κκ Καθηγητών ώστε να διεξαχθούν ‘ομαλά’ οι φετινές εξετάσεις που είναι οι ΠΡΩΤΕΣ στο ΝΕΟ ΧΑΡΤΗ Ανωτάτης Παιδείας!\nΔεν κρατιέμαι, θα την κάνω την ‘αφελή’ ΠΙΠΕΡΑΤΗ μου ερώτηση:\nΚύριε Αρβανιτόπουλε, κυρίες και κύριοι του ΔΣ της ΟΛΜΕ, κκ Σαμαρά, Βενιζέλο, Κουβέλη (ως Συν-Πρωθυπουργεύοντας απευθύνομαι σε εσάς), τα μέλη της ΟΛΜΕ ΔΕΝ ανήκουν στους Κομματικούς χώρους που εσείς ως ‘Νέα’ Ν.Δ., της Κεντροδεξιάς, ‘Νέο ή υπόλοιπο’ ΠΑΣΟΚ της Κεντροαριστεράς και νεότευκτη ΔΗΜΑΡ της Αριστεράς που εκπροσωπείτε;\nΔηλαδή ‘λιανά’ οι ΔΙΚΟΙ σας Συνδικαλιστές δεν ελέγχουν την ΟΛΜΕ;\nΑΝΑΣΤΑΤΩΘΗΚΑΝ τα Ελληνόπουλα και οι γονείς τους με την ΚΟΝΤΡΑ του κ Αρβανιτόπουλου και της ΟΛΜΕ, δημιουργείται ‘οξύτητα’ στην κοινωνική ψυχολογία μας, απειλείται αναστάτωση και επιστρατεύσεις (στρατιωτικός νομίζω ότι είναι ο όρος…)\nΘα μου πει κάποιος, καλά κ Πιπερόπουλε ξεχάσατε ότι μέχρι και το Σάββατο του Λαζάρου (παραμονή της Κυριακής των Βαΐων) υπήρχαν κόντρες φοβερές ανάμεσα στους κκ Σαμαρά, Βενιζέλο, Κουβέλη που οδήγησαν και κάποιους ‘ελαφρόμυαλους’ να πιστέψουν ότι η σύγκρουση και η τριβή θα μπορούσε να διαλύσει την παρούσα (Τρίτη κατα σειρά) εγχώρια τρόικα!...\n168 ΝΑΙ πήρε το Πολυνομοσχέδιο την Κυριακή των Βαΐων απογοητεύοντας όσους ονειρευόντουσαν ΠΤΩΣΗ της Συγκυβέρνησης και επιβεβαιώνοντας όσους ως πιο σώφρονα απαισιόδοξους πιστεύαμε ότι επρόκειτο για θέατρο..\nΜη ρωτήσετε εάν πιστεύω ότι πρόκειται για μια νέα ‘πράξη’ στο γνωστό, θλιβερό ‘Θέατρο» …. Θα σας απαντήσω:\n(ΜΑΘΗΜΑ 12ο ΤΕΛΕΥΤΑΙΟ)\nΚΑΙ ΟΙ ΥΠΟΛΟΓΙΣΤΕΣ ΧΡΕΙΑΖΟΝΤΑΙ ΑΝΤΙΒΙΩΣΗ.\nΉταν το1986 όταν παρουσιάστηκε ο πρώτος ιός της ιστορίας στους ηλεκτρονικούς υπολογιστές, ο ονομαστός Brain. Ένας ιός υπολογιστή είναι ένα πρόγραμμα το οποίο μεταδίδεται μέσω δίσκων η δικτύων, αντιγράφοντας τον εαυτό του.\nΌταν ενεργοποιηθεί, μπορεί να προκαλέσει ανεπιθύμητες .......\nλειτουργίες η και ζημιές σε ένα υπολογιστή. Για να το πετύχει αυτό, συχνά συμπεριφέρεται παρασιτικά. Τροποποιεί δηλαδή κάποιο άλλο αρχείο ώστε όταν αυτό εκτελεστεί, να ενεργοποιηθεί ο ίδιος ο ιός και να εκτελέσει το έργο του. Το οποίο μπορεί να μην έχει και τόσο σοβαρές συνέπειες για έναν υπολογιστή, αλλά μπορεί και να είναι τόσο καταστροφικό, ώστε να μην του επιτρέπει καν να εκκινήσει. Τα τελευταία χρόνια η διάδοση του internet έχει φέρει και μια έξαρση στην εμφάνιση ιων. Ειδικά εκείνοι που μεταδίδονται μέσω e-mail αποτελούν την υπ αριθμό ένα πληγή για το διαδίκτυο σήμερα. Και αυτό διότι εκτός των καταστροφικών συνεπειών στους υπολογιστές, το γεγονός ότι αναπαράγονται και αυτοαποστέλλονται σε διάφορες διευθύνσεις σημαίνει και φόρτωση του δικτυού, άρα καθυστέρηση στη μεταφορά χρήσιμων δεδομένων.\nΤέτοιοι ιοί συνήθως έρχονται συνημμένοι σε κάποιο αρχείο μαζί με το e-mail και ένα όνομα που «προκαλεί» τον χρήστη να το εκτελέσει. Ο ανυποψίαστος χρήστης νομίζοντας ότι πρόκειται για κάποιο χιουμοριστικό κλιπάκι η για μια ευχετήρια κάρτα, ανοίγει το αρχείο και ο ιός ενεργοποιείται. Πριν από κάποιο χρονικό διάστημα έκαναν αισθητή και την παρουσία τους οι ιοί των δικτύων όπου οι χρήστες ανταλλάσουν μουσικά αρχεία και βιντεοκλίπ. Οι ιοί αυτοί προσποιούνται ότι είναι ένα τραγούδι η ένα κλιπάκι και περιμένουν τον ανυποψίαστο χρήστη που δεν μπορεί να ξεχωρίσει ένα πραγματικό αρχείο multimedia από ένα ψεύτικο, να τους κατεβάσει και να τους ενεργοποιήσει.\nΕγκαταστήστε κάποιο πρόγραμμα αντιβίωσης\nΦροντίστε ώστε να είναι ενημερωμένο πάντοτε για τους τελευταίους ιούς. Συνδεθείτε με το διαδίκτυο και κατεβάστε κάθε ανανεωμένη έκδοση.\nΕπισκεφτείτε sites αντιβιοτικών και ενημερωθείτε για τους τελευταίους κινδύνους.\nΜην ανοίγετε συνημμένα αρχεία από e-mail για το περιεχόμενο των όποιων δεν είστε σίγουροι.\nΠροσέχετε τι είδους προγράμματα εγκαθιστάτε στον υπολογιστή σας και από πού τα προμηθεύεστε.\nΠροσέχετε τι ισότοπους επισκέπτεστε. Να είστε σίγουροι για την ασφάλεια τους πριν αποφασίσετε να πλοηγηθείτε εκεί μέσα.\nSpam, η πληγή του e-mail\nΟσοι διαβάζετε αυτές τις γραµµές και διαθέτετε λογαριασµό e-mail ξέρετε καλά το συναίσθηµα του ανθρώπου που ανοίγει κάθε πρωί το inbox για ναδει ποιοι του έχουν στείλει µήνυµα κι έρχεται αντιµέτωπος µε«σούπερ ευκαιρίες» αγοράς, «ροζ» διαφηµίσεις ή «επείγοντα»µηνύµατα από την τράπεζά του, που του ζητούν να καταχωρίσει τα προσωπικά του στοιχεία για να µη χάσει τις καταθέσεις του.\nTο τρίτο τρίµηνο του 2010,τα µηνύµατα spam αντιστοιχούσαν στο 82,3% του συνόλου των e-mail που στέλνονται διεθνώς, σύµφωνα µε έρευνα της εταιρείας λογισµικού ασφαλείας Kaspersky Lab.\nΜε άλλα λόγια, περισσότερα από οκτώ στα 10 µηνύµατα αποτελούν αλληλογραφία που προέρχεται από ανθρώπους που ούτε ξέρουµε ούτε τους ζητήσαµε ποτέ να επικοινωνήσουν µαζί µας.\nΤαυτόχρονα, τα µηνύµατα που περιέχουν κακόβουλο λογισµικό (malware) αυξήθηκαν σε επίπεδα ρεκόρ, αντιπροσωπεύοντας σήµερα το 4,6% του συνόλου των e-mail από 1,9% το περασµένο τρίµηνο. Ο αριθµός των spam που διακινούνται στο ∆ιαδίκτυο είναι εντυπωσιακός. Σύµφωνα µε την εταιρεία Commtouch Software, τον Ιανουάριο του 2010 στέλνονταν κατά µέσο όρο 183 δισεκατοµµύρια spam την ηµέρα. Ο αντίστοιχος αριθµός το 2007 ήταν90 δισεκατοµµύρια. Τα περισσότερα spam (81%) αφορούν διαφηµίσεις φαρµακευτικών προϊόντων.\nΠαρά τις πολλές προσπάθειες _ νοµικές και τεχνολογικές _ για την καταπολέµηση του φαινοµένου, τα spam αυξάνουν και πληθαίνουν. Σύµφωνα µε τη Ferris Research, το 2009 τα spam κόστισαν στις επιχειρήσεις ανά την υφήλιο 130 δισεκατοµµύρια δολάρια σε απώλεια παραγωγικότητας και τεχνικά έξοδα. Η τελευταία «µόδα» επιθέσεων συνδέεται µε δηµοφιλή γεγονότα, όπως είναι η κυκλοφορία νέων κινηµατογραφικών ταινιών. Ο νέος «Harry Potter» χρησιµοποιήθηκε για να µεταδοθούν µηνύµατα spam, τα οποία ζητούναπό τους χρήστες να κάνουν «κλικ» σε συνδέσµους που υποτίθεται ότι θα τους φανερώσουν «σπάνιο»υλικό από την ταινία. Αντ’ αυτού εγκαθιστούν στον υπολογιστή κακόβουλο λογισµικό.\nΠαράλληλα, η ανάπτυξη ιστοτόπων κοινωνικής δικτύωσης, όπως το Facebook και το MySpace, έχει δηµιουργήσει µια ολόκληρη _ παρασιτική _ βιοµηχανία για τους spammers. Το περασµένο τρίµηνο, ο ιστότοπος ηλεκτρονικών συναλλαγών PayPal συγκέντρωσε το 56% των επιθέσεων phishing (ηλεκτρονικό «ψάρεµα» δεδοµένων). Το eBay ήρθε δεύτερο µε 8,4% και το facebook τρίτο µε 6,6%.\nΟι ερευνητές της Kaspersky παρατήρησαν αύξηση στο κακόβουλο λογισµικό, που κάνει τα «µολυσµένα» επισυναπτόµενα αρχεία να µοιάζουν µε απλές σελίδες HTML. Το πρόγραµµα Trojan-Spy. HTML. Fraud. gen είναι σήµερα το πιο δηµοφιλές malware.\nΜόλις ο χρήστης κάνει«κλικ» στον σύνδεσµο που περιλαµβάνεται στο e-mail, οδηγείται σε έναν ιστότοπο που δήθεν ανήκει σε τράπεζα και συνήθως αποτελεί αντίγραφο της επίσηµης ιστοσελίδας της. Εκεί του ζητείται να καταχωρίσει τα προσωπικά του στοιχεία (τραπεζικούς κωδικούς, αριθµό ταυτότητας κ.ά.). Οποιος πέσει στην παγίδα έχει _ εν αγνοία του _ συναινέσει στο να περιέλθουν τα στοιχεία του στα χέρια επιτηδείων.\nΑυτοµατοποιηµένα ανεπιθύµητα µηνύµατα «εισβάλλουν» και στις συνοµιλίες που γίνονται σε πλατφόρµες instant messaging, ενώ από το spam δεν ξεφεύγουν ούτε οι bloggers. Η εταιρεία Akismet εκτιµά ότι το 93% των σχολίων στα blogs είναι spam.\nΟι ΗΠΑ είναι η πρώτη χώρα προέλευσης των spam, αντιπροσωπεύοντας το 12,9% επί του συνόλου. ∆εύτερη έρχεται η Ινδία µε 7,6% και ακολουθούν το Βιετνάµ (5,1%), η Βρετανία (4,9%) και η Ρωσία (4,9%).\nΕπικοινωνια με τον εξωτερικό κόσμο\nΣτα σημερινά υπολογιστικά συστήματα η επικοινωνια είναι το παν. Με τον ένα η με τον άλλο τρόπο θέλουμε ψηφιακά δεδομένα να μπούν η να βγούν από τον υπολογιστή.\nΜόντεμ και τηλεφωνικές συνδέσεις\nΤα μόντεμ .........\nυπάρχουν εδώ και 50 περίπου χρόνια, και την τελευταία δεκαετία έγιναν τόσο δημοφιλή που σχεδόν όλοι οι υπολογιστές έχουν από ένα. Ισως ήδη γνωρίζετε ότι το μόντεμ είναι το εξάρτημα που είτε αποτελεί μέρος του υπολογιστή είτε είναι η αυτόνομη συσκευή που βρίσκεται δίπλα στο PC σας και συνδέεται σε αυτό το τηλεφωνικό καλώδιο για να επικοινωνείτε με τον έξω κόσμο. Η πιο σύγχρονη έκδοση των μόντεμ είναι τα ασύρματα τα οποία συνδέονται στην τηλεφωνική γραμμή και δεν χρειάζονται καλώδια για τη σύνδεση με τον ηλεκτρονικό υπολογιστή.\nΠως λειτουργούν τα μόντεμ και τι είναι;\nΤο μόντεμ μετατρέπει τα αναλογικά δεδομένα σε ψηφιακά και το αντίστροφο. Αφού όμως το PC είναι ψηφιακό, γιατί δεν μπορούμε απλώς να συνδέσουμε δυο υπολογιστές μεταξύ τους με ένα καλώδιο για να υπάρξει επικοινωνία μεταξύ τους; Η αλήθεια είναι ότι μπορείτε, όμως αυτό απαιτεί περισσότερες εξηγήσεις. Πριν λίγο καιρό, η απευθείας ψηφιακή σύνδεση ήταν ασυνήθιστη για τους περισσότερους χρήστες υπολογιστών. Δεν μπορείτε να συνδέσετε κάποιο ειδικό καλώδιο από το σπίτι σας με ολόκληρο τον υπόλοιπο κόσμο, μόνο και μόνο για να στέλνετε φωτογραφίες στους φίλους σας. Ευτυχώς, για το σκοπό αυτό χρησιμοποιείται ένα άλλο καλώδιο: το τηλεφωνικό\nΟι τηλεφωνικές υπηρεσίες είναι αναλογικές, επομένως, όταν θέλετε να χρησιμοποιήσετε τηλεφωνικές γραμμές για τη μεταφορά δεδομένων, πρέπει να είστε σε θέση να μετατρέπετε αυτά τα δεδομένα σε αναλογικά σήματα (δηλαδή σε ήχο) και τον ήχο πάλι σε δεδομένα στο άλλο άκρο της τηλεφωνικής γραμμής. Ο ήχος δεν είναι ό,τι πιο ακριβές υπάρχει στον κόσμο, τα ψηφιακά δεδομένα όμως είναι εξαιρετικά ακριβή. Αν, κατά τη μετάδοση κάποιου προγράμματος υπολογιστή που έχετε γράψει, μεταδοθεί λανθασμένα έστω και ένα bit, το πρόγραμμα θα είναι άχρηστο όταν φτάσει στο άλλο άκρο.\nΕπομένως, τα μόντεμ κάνουν πολλά περισσότερα από το να μετατρέπουν απλώς ψηφιακές μονάδες και μηδενικά σε ενοχλητικό διαπεραστικό ήχο, και το αντίστροφο. Εκτός από αυτό, κάθε μόντεμ διασφαλίζει τη σωστή λήψη των ήχων από το άλλο μόντεμ στο οποίο συνδέεται. Τα μόντεμ διαθέτουν ένα ενσωματωμένο σύστημα ελέγχου σφαλμάτων, με το οποίο το μόντεμ που «μιλάει» (που στέλνει τα δεδομένα) μπορεί να δημιουργεί εφεδρικά αντίγραφα και να ξαναστείλει τα bit που δε3 μεταδόθηκαν επιτυχώς.\nΠαρόλα αυτά, μια θορυβώδης τηλεφωνική γραμμή είναι το ίδιο ενοχλητική για ένα μόντεμ όσο και για τους ανθρώπους. Όταν ξεκινάτε μια σύνδεση, το μόντεμ θέτει σε λειτουργία την τηλεφωνική γραμμή, ελέγχει μήπως χρησιμοποιείται ήδη, και στη συνέχεια πραγματοποιεί την κλήση. Αν στην άλλη άκρη της τηλεφωνικής γραμμής απαντήσει στη κλήση κάποιο μόντεμ, τα δύο μόντεμ ξεκινούν μια «ηλεκτρονική» συνομιλία, όπως 'χαίρετε το όνομα μου είναι.'. Μετά τη χειραψία, τα μόντεμ διαπραγματεύονται την ταχύτητα στην οποία θα συνομιλήσουν. Αυτό επιτυγχάνεται με την αποστολή και τη λήψη λίγων δεδομένων στην υψηλότερη κοινή ταχύτητά τους. Αν δεν υπάρξει επιτυχία, «κατεβάζουν» την ταχύτητα στην επόμενη μέγιστη που υποστηρίζουν και τα δύο και γίνεται νέα προσπάθεια επικοινωνίας. Τα μόντεμ σχεδιάζονται να λειτουργούν σε συγκεκριμένες προκαθορισμένες ταχύτητες, 'όμως μπορεί να χρησιμοποιηθεί οποιαδήποτε ταχύτητα μεταξύ της μέγιστης και της ελάχιστης για κάθε μόντεμ.\nΗ ταχύτητα του μόντεμ μετράται με δύο τρόπους: με το ρυθμό bit (bit rate), όπου η μέτρηση γίνεται σε bit ανά δευτερόλεπτο και με την ταχύτητα baud. Το baud είναι ο πιο τεχνικός τρόπος μέτρησης της επίδοσης ενός μόντεμ, ενώ ο ρυθμός bit είναι πιο κατανοητός. Καλύτερα να υπολογίζετε την ταχύτητα των μόντεμ σε ρυθμό bit και όχι σε baud επειδή αυτό εξυπηρετεί το σκοπό μας: τη μετάδοση δεδομένων.\nΤο baud αναφέρεται στην ταχύτητα με την οποία το μόντεμ μπορεί να στέλνει μεμονωμένα ηλεκτρονικά σήματα μέσω της τηλεφωνικής γραμμής, δηλαδή πόσο γρήγορα μπορεί να «μιλάει».\nΣύνδεση σε θύρες\nΓια να συνδεθείτε στο ίντερνετ, πρέπει να διαθέτετε ένα μόντεμ, ή κάποια ανάλογη συσκευή το μόντεμ προσπελάζεται μέσα από κάποια θύρα του υπολογιστή. Οι θύρες είναι συνήθως οι φυσικές συνδέσεις του υπολογιστή προς τον εξωτερικό κόσμο - υποδοχές που βρίσκονται στο εμπρός ή στο πίσω μέρος του κουτιού του υπολογιστή, στις οποίες προσαρμόζονται καλώδια για τη σύνδεση περιφερειακών συσκευών.\nΠαράλληλη και σειριακή θύρα\nΟι θύρες χωρίζονται σε δύο κατηγορίες: ανάλογα με τον τρόπο που επιτρέπουν τη μεταφορά δεδομένων μέσα και έξω από τον υπολογιστή :σε σειριακές και σε παράλληλες. Ο όρος παράλληλη αναφέρεται στο γεγονός ότι η θύρα αυτού του είδους χρησιμοποιεί πολλά καλώδια μαζεμένα σε ένα χοντρότερο ώστε η μεταφορά των δεδομένων να γίνεται με παράλληλο τρόπο. Η παράλληλη θύρα συχνά αναφέρεται και ως θύρα εκτυπωτή αφού σπάνια χρησιμοποιείται για άλλες συσκευές.\nΣήμερα η παράλληλη θύρα θεωρείται απαρχαιωμένη. Υπάρχουν ταχύτερες σύγχρονες σειριακές θύρες με μικρότερα, ελαφρύτερα και φθηνότερα καλώδια, ενώ τα βύσματα των σειριακών θυρών είναι μικρότερα από τα τεράστια του καλωδίου παράλληλης σύνδεσης, μέσα στα οποία στοιβάζεται ο σωρός των καλωδίων.\nΟι σειριακές θύρες κάποτε ήταν πιο αργές από τις παράλληλες επειδή, μεταξύ άλλων επέτρεπαν τη μεταφορά μόνο ενός bit τη φορά. Η σειριακή θύρα έχει αλλάξει τόσο πολύ με το πέρασμα των χρόνων, ώστε σήμερα όλοι οι χρήστες πιστεύουν ότι υπάρχουν τρείς διαφορετικές θύρες για τη σειριακή μεταφορά των δεδομένων: οι σειριακές θύρες, οι θύρες γενικού σειριακού διαύλου (USB) και οι θύρες FireWire (γνωστές και ως ΙΕΕΕ 1394). Οι δύο θύρες που έρχονται στο μυαλό των χρηστών όταν ακούνε τη φράση σειριακή θύρα είναι η COM1 και η COM2, οι οποίες βρίσκονται στο πίσω μέρος του υπολογιστή.\nΤο πληκτρολόγιο και το ποντίκι συνδέονται σε θύρες USB. Πολλές συσκευές χειρός, όπως οι υπολογιστές τσέπης, μπορούν να συνδεθούν σε κανονικούς υπολογιστές μέσω των θυρών USB. Επίσης, η θύρα USB χρησιμοποιείται και από ορισμένες φορητές συσκευές όπως μονάδες CD (με δυνατότητες αναπαραγωγής η και εγγραφής) και σκληροί δίσκοι, και είναι η συνηθέστερη θύρα για τη σύνδεση ψηφιακών φωτογραφικών μηχανών και φορητών συσκευών ψηφιακού ήχου, όπως οι συσκευές αναπαραγωγής αρχείων MP3 (MP3 players).\nΥπάρχουν δύο τύποι βυσμάτων: τα USB και τα mini USB. Τα πρώτα είναι επίπεδα και ορθογώνια, τα δεύτερα είναι τετράγωνα με δύο στρογγυλεμένες γωνίες και πολύ μικρότερα σε διαστάσεις. Συνήθως χρησιμοποιούνται για τη σύνδεση κινητών τηλεφώνων MP3 και ψηφιακών κορνιζών.\nΤο χθεσινοβραδινό δελτίο ειδήσεων του BEST TV Καλαμάτας [ 10-05-2013 ]\nΜεσσηνιακές εφημερίδες της 11ης Μαΐου 2013\nEεκκωφαντική σιωπή Νίκα για το φεστιβάλ της Χρυσής Αυγής\nΕίδε το δάχτυλο κι όχι το φεγγάρι\nΗ διεξαγωγή φεστιβάλ του νεοναζιστικού κοινοβουλευτικού .......\nμορφώματος στην Καλαμάτα και συγκεκριμένα στο Πάρκο Λιμενικού, τον ερχόμενο Αύγουστο, απασχόλησε την προχθεσινή συνεδρίαση του Δημοτικού Συμβουλίου, μετά από ερώτηση που κατέθεσε ο επικεφαλής της «Λαϊκής Συσπείρωσης», Νίκος Διασάκος.\nΧαρακτηριστικά δήλωσε: «Οι πολιτικοί απόγονοι του Μεταξά, του Παπαδόπουλου και του Χίτλερ θέλουν να τιμήσουν στις 3 και 4 Αυγούστου την επέτειο της εγκαθίδρυσης της φασιστικής δικτατορίας της 4ης Αυγούστου. Ο κ. δήμαρχος μας διαβεβαίωσε ότι ουδέποτε έδωσε άδεια...».\nΒΛΕΠΕΙ ΦΩΣ για την Ολυμπία Οδό μέχρι την Τσακώνα, ο αναπληρωτής υπουργός Παιδείας και Πολιτισμού Κώστας Τζαβάρας, με δηλώσεις του στην τηλεόραση Best. Ξεκαθαρίζει ότι ποντάρει ιδιαίτερα στο ενδιαφέρον του Μεσσήνιου πρωθυπουργού Αντώνη Σαμαρά.\n- Με εντάσεις αλλά και προτάσεις η συνεδρίαση του Δημοτικού Συμβουλίου Μεσσήνης για το δρόμο Καλαμάτα-Ριζόμυλος, παρουσία του Γ.Γ. Αποκεντρωμένης Διοίκησης Μανώλη Αγγελάκα.\n- Δεκτές όλες οι προτάσεις για ανοιχτό δρόμο εντός του Γ.Π.Σ. Μεσσήνης. Νέα σύσκεψη στην Τρίπολη του Μαν. Αγγελάκα με τον δήμαρχο και τους επικεφαλής των παρατάξεων του Δήμου Μεσσήνης.\n• ΓΚΡΕΜΙΣΑΝ παράπηγμα στο γήπεδο των σφαγείων και έδωσαν παράταση να απομακρυνθούν οι τσιγγάνοι από τη Μαρίνα Καλαμάτας.\n• Γιορτή της μητέρας αύριο και ο Ευκλής αφιερώνει την 3η Ποδηλατοβόλτα Καλαμάτας. Τα οφέλη στην υγεία από τη χρήση ποδηλάτου.\n• ΣΤΗ ΒΟΥΛΗ τα πρακτικά της συνεδρίασης του Δημοτικού Συμβουλίου Τριφυλίας για τις αυθαιρεσίες στην Ελαία, με αναφορά από το βουλευτή Θανάση Πετράκο.\n• ΣΕ ΕΤΟΙΜΟΤΗΤΑ η Περιφέρεια Πελοποννήσου για την τουριστική περίοδο. Τι συζητήθηκε στη συνάντηση της ΕΝ.ΠΕ. με τους υπουργούς Ευρ. Στυλιανίδη και Όλγα Κεφαλογιάννη .\n• ΣΤΑ ΔΙΚΤΥΑ της Αστυνομίας 3 Έλληνες που ρήμαξαν καταστήματα στην Καλαμάτα.\n• ΑΝΑΚΟΙΝΩΣΗ-ΔΙΑΜΑΡΤΥΡΙΑ από τον Σαρ. Κουκούμη για τα αμάζευτα σκουπίδια στη Δ.Ε. Αετού –Αυλώνας- Τριπύλας του Δήμου Τριφυλίας.\n• ΗΛΕΚΤΡΟΝΙΚΟ ληξιαρχείο στο Δήμο Καλαμάτας.\n• ΕΚΚΛΗΣΗ στους επαγγελματίες για την πληρωμή των τελών χρήσης κοινόχρηστων χώρων (Κοινή συνέντευξη Τύπου των αντιδημάρχων Θανάση Ηλιόπουλου και Παύλου Μπουζιάνη).\nΦιλιατρά: Παράκληση για τους μαθητές που δίνουν Πα...


Cine.gr - Τανίες The Last Starfighter - Ο Αστρομαχητής\nΈχει μια μοναδική ευκαιρία για το όνειρο μιας ζωής.\nΔευτέρα 4 Απριλίου 2005\n«Greetings Starfighter. You have been recruited by the Star League to defend the frontier against Xur and the Ko-Dan Armada.»\nΌταν ζεις σε ένα τροχόσπιτο, δεν καταφέρνεις να γίνεις δεκτός στο κολέγιο και δεν μπορείς καν να ακολουθήσεις την κοπέλα σου για μπάνιο γιατί πρέπει να ξεβουλώσεις καμπινέδες τότε κάτι δεν πάει καλά με τη ζωή σου. Εκεί έρχεται η στιγμή που ένας άνθρωπος παίρνει τη γενναία απόφαση και πνίγει τον καημό για το ζοφερό του μέλλον στις καταχρήσεις…και επειδή ακόμα και αυτές κοστίζουν, ο νεαρός Alex Rogan (Lance Guest) χαλάει όλα τα ψιλά του στο coin-op που βρίσκεται στο –ο θεός να το κάνει- καφενείο της κοινότητας του.\nΑυτό που δεν ξέρει, και που ποτέ δεν καταλάβαιναν οι μανάδες μας όταν φώναζαν επειδή ξοδεύαμε το χαρτζιλίκι μας στο Rayden, είναι ότι το ηλεκτρονικό αυτό δεν είναι ένα απλό μπλιμπλίκι, αλλά ένας τρόπος εκπαίδευσης και στρατολόγησης ταλαντούχων πιλότων για λογαριασμό της Διαπλανητικής Λέγκας. Όταν ο Alex σπάσει το ρεκόρ, θα δεχτεί έκπληκτος την επίσκεψη ενός περίεργου τύπου, ονόματι Centauri (Ο βετεράνος Robert Preston) που θα τον οδηγήσει στον διαστημικό σταθμό, λίγο πριν την επίθεση της ανίκητης αρμάδας του διαβολικού Lord Kril.\nΠαραγωγή που προσπάθησε να καβαλήσει το κύμα της δημοτικότητας του Star Wars, το The Last Starfighter αν και ανόητο έχει καλή καρδιά. Ο Alex δεν είναι και πολύ μακριά από τον Luke, και οι δυο τους αφήνουν πίσω μια βαρετή πραγματικότητα για να αναμετρηθούν με κάτι πάνω από τις δυνάμεις τους. Αλλά εκεί που ο Luke περνάει σε άλλα επίπεδα, με τη Δύναμη και τις σαπουνοπερίστικες εμπνεύσεις του Lucas, o Αlex παραμένει γήινος, και με ένα ταλέντο που σε τελική ανάλυση είναι εφικτό σε όλους: Απλά μηδενίζει ένα ηλεκτρονικό. Σιγά το δύσκολο.\nΑυτό που σίγουρα είναι πιο δύσκολο ,είναι να πάρει κανείς σοβαρά την ταινία. Μέχρι το σημείο όπου ο Alex αρνείται την αποστολή και επιστρέφει στην Γη (στην οποία έχει αντικατασταθεί από έναν εξυπνάκια simulator-Moνάδα Βήτα, που του χαλάει και το ρομάντζο με την κοπέλα του) η ταινία έχει πλάκα και διασκεδάζει με την ανεπάρκεια της. Όταν ο Alex τελικά καταλήγει και πάλι στο διαστημικό σταθμό, το φιλμ αποφασίζει να γίνει γαλαξιακό έπος και καταλήγει ανόητα πομπώδες , ιδίως με την εμφάνιση του Kril, ο οποίος στην καλύτερη περίπτωση προκαλεί τρόμο μόνο στον κουρέα του. Επίσης, προκειμένου να φέρει το σενάριό του εκεί που θέλει, ο Joanthan Beuel δεν ανησυχεί και πολύ για την οποιαδήποτε λογική. Ώστε ο διαστημικός σταθμός καταστρέφεται; Και παρόλα αυτά έχει μείνει ζωντανός ο εξωγήινος που-κοίτα να δεις σύμπτωση-είναι ο σύντροφος του Alex στο μαχητικό («ήμουν εδώ όταν εξερράγη το hangar»);; Και από όλα τα μαχητικά έμεινε ανέγγιχτο το πιο πρόσφατο, βελτιωμένο μοντέλο. Πόσο κινδυνεύει στην πραγματικότητα ο πρωταγωνιστής μας; Όπως και σε πολλές ταινίες, ξέρουμε ότι θα κερδίσει απέναντι σε αντίξοες συνθήκες αλλά δεν υπάρχει καν το στοιχείο του «παραλίγο να τον χάσουμε».Σε τελική ανάλυση, πόσο επικίνδυνα είναι τα εχθρικά σκάφη και η απειλή για τον γαλαξία μας, όταν καταστρέφονται όλα με έναν μηχανισμό, στον οποίο η ικανότητα των πιλότων δεν παίζει κανένα ρόλο; Kαι σε ακριβώς χρειάζεται ο Alex, ο οποίος έχει ακόμα τουαλέτες να ξεβουλώσει στη γη; Πολλές οι ερωτήσεις και ουδεμία λογική απάντηση. Τα εφέ πάντως είναι πολύ καλά για την εποχή τους-πρόκειται για την πρώτη ταινία στην οποία είναι φτιαγμένα με υπολογιστή, χωρίς τη χρήση τρυκ και μοντέλων. Όσο για το τέλος, είναι ο ορισμός του «τώρα θα δείτε ποιος είμαι εγώ», με τον Alex να προσγειώνει το διαστημόπλοιό του ανάμεσα στα τροχόσπιτα και να επιβραβεύεται πλέον με την αναγνώριση όλων των κατοίκων. Σιγά τα ωά, εγώ στη θέση του θα έκανα κουρέλια όσους με δούλευαν παλιότερα αλλά ο Alex παραείναι καλός.\nΤο μέγα πρόβλημα της ταινίας είναι το λίγο χιούμορ. Αν και η υπόθεση είναι από τις πιο τρελές, ο Nick Castle, νομίζοντας ότι θα γυρίσει περιπέτεια κρατάει την ταινία προσγειωμένη. Ο Guest είναι μια κλασσική κινηματογραφική clean-cut φάτσα και ο Alex του σαν χαρακτήρας είναι βαρετός (δεν έχει καν την ετοιμότητα στην ατάκα που θα περιμέναμε από έναν τύπο που από το τροχόσπιτό του βρίσκεται στο διάστημα) αλλά συμπαθής. Πιο χαβαλετζής είναι ο Grig (Dan O` Herlihy), εξωγήινος με σοβαρά δερματολογικά προβλήματα, του οποίου η ράτσα φαίνεται ότι είναι υπερβολικά cool-πιθανότατα παράγει τους πιο γνωστούς stand up κωμικούς του σύμπαντος.\nΗ γοητεία της ταινίας έγκειται στο ότι κυκλοφόρησε την εποχή που ακόμα τα Ουφάδικα βασίλευαν, πριν μετατραπούν σε σάλες μπιλιάρδου, διαδρόμους μπόουλινγκ κλπ και κατευθείαν βρήκε θέση στην καρδιά όσων έψαχναν έναν ακόμα λόγο για να δικαιολογήσουν την αφαίμαξη στην οποία υπέβαλλαν την τσέπη τους κάθε απόγευμα. Όσο για μένα…μηδένισα το Double Dragon, αλλά ακόμα ξύλο δεν έχω παίξει.\nΑν ο Πρωιμάκης προσληφθεί ως σάκος του μποξ για το Street Fighter: (10/10)\nStar wars είπες;. - fatdevil - Τετ 11 Ιουλ 2018 - 13:45\nΣτο κινητό μου παιζω παιχνίδια που εχουν 5 φορές καλύτερα γραφικά απο αυτό το έκτρωμα.\nΣε όλα είναι τής πλάκας η παραγωγή αυτή...\n<Χωρίς Τίτλο> - nikren - Σάβ 30 Μαϊ 2015 - 19:21\nΤο πρώτο σκηνοθετικό πόνημα του Νικ Καστλ το παρακολουθείς σήμερα με μία διάθεση νοσταλγίας, καθώς τόσο το σενάριο όσο και η δράση είναι αφελή και απλοϊκά